Predsednik Srbije Aleksandar Vučić i premijerka Ana Brnabić večeras će saopštiti nove mere koje će preduzeti Vlada u borbi protiv širenja zaraze koronavirusom, saznaje Tanjug.\nPremijerka Ana Brnabić ne isključuje mogućnost da država večeras uvede drastičnije, "najteže", mere za sprečavanje širenja korona virusa i apeluje na pripadnike dijaspore da ne dolaze u Srbiju, budući da je u protekla dva dana u našu zemlju ušlo više od 35.000 građana iz inostranstva.\nBrnabić je za televiziju Pink rekla da veliki broj građana juče nije ozbiljno shvatio preporuke i mere vlade i dodala da deluje da je situacija danas bolja, ali da to nije ni približno dovoljno dobro.\nKritikovala je što se dogodilo ono što se želeo sprečiti, a to je da su parkovi bili puni dece i roditelja.\n"To je sve ono na šta su naši epidemiolozi upozoravali. To je razlog što nismo zatvarali škole do poslednjeg momenta. Sada vidimo da deca ne sede kući. Od jutros je krenula nastava preko RTS 3.\nŠkole nastavljaju da rade, razredne starešine i nastavnici moraju da budu u kontaktu sa roditeljima.\nImaćemo ocenjivanja, testove i malu maturu. Pozivam roditelje da to najozbiljnije shvate. Moraju deca da prate nastavu i posle rade domaće zadatke", kazala je Brnabić.\nRekla je da je jutros pratila nastavu na televiziji i ocenila da to dobro izgleda.\nKaže da ona i predsednik dva puta dnevno dobijaju izveštaje o nastavi, praćenju nastave, logovanju preko digitalnih udžbenika, stanju u bolnicama i samoizolaciji, kao i stanju na granicama.\nŠto se privrede tiče, istakla je da su date jasne instrukcije, da je vlada juče usvojila preporuku za rad svih javnih službi da svi ljudi stariji od 65 godina, kao i hronični bolesnici, i ljudi koji imaju decu mlađu od 12 godina rade od kuće.\n"Nadam se da će to i privreda pratiti. Tamo gde su proizvodne aktivnosti, gde ne može da se primenjuje rad od kuće, dali smo preporuku da se radi po smenama, čak i u tri smene, da bi bilo što manje ljudi po smenama", objasnila je ona, prenose agencije.\nDanašnja sednica započela je minutom ćutanja stradalima na pogromu 17. marta 2004. godine na Kosovu i Metohiji.\nImajući u vidu vanredno stanje koja je na snazi u Srbije, time je obeleženo 16 godina od prvog pogroma u Evropi u 21. veku, u kojem je spaljeno više od 35 srpskih crkava i manastira, spaljeno je više od hiljadu kuća, proterano više od četiri hiljade ljudi, dok je njih 28 izgubilo život.\nizvor: Tanjug, rtv.rs, agencije, foto: Vlada Srbije


Radovan Kovačević - Blic Online\nKovačević: Tačno je da nema hemije između SNSD i SDA\nPrimetno je da samo SDS i SDA izvrću teze na način da neko blokira rad parlamenta BiH, a istina je jasna i vidljiva svakome ko želi da je vidi - Sarajevo političkim ucenama blokira formiranje Saveta ministara, naglasio je portparol SNSD Radovan Kovačević.\nKovačević: Građani cele BiH su žrtve svojevrsne TALAČKE KRIZE koju su kreirali bošnjački politički predstavnici\nTo što godinu dana od održavanja opštih izbora u BiH još nije formiran Savet ministara pokazuje samo jedno – da je BiH nefunkcionalna i neodrživa, i to samo zbog toga što bošnjačka politička komponenta ne može da prihvati realnost, Dejtonski mirovni sporazum i mir u BiH, ističe portparol SNSD Radovan Kovačević.\n"ODLUKA DNS LOŠA I NEPROMIŠLJENA" Kovačević ističe da je SNSD spreman da razgovara\nSmatramo da je to jedna loša, nepromišljena i neodgovorna odluka. Ipak, mi smo uvek za razgovore i nikada nije bio problem da razgovaramo sa bilo kojim od naših koalicionih partnera. U proteklih 20 godina to nikada nije predstavljalo problem, izjavio je Radovan Kovačević, portparol SNSD za ATV, osvrćući se na odluku DNS da zaustavi dalje delovanje u okviru sporazuma sa koalicionim partnerima.\nStranka SNSD podržava stav počasnog predsednika PDP Mladena Ivanića da ne treba sarađivati sa SDA, ali pod uslovom da je kadar njegove stranke i koalicije već izašao iz Saveta ministara i više ne sjede tamo sa članovima SDA, rekao je portparol SNSD Radovan Kovačević.\nKOVAČEVIĆ PORUČIO STANIVUKOVIĆU "Dodikovu i politiku SNSD i određuju institucije Srpske"\nSNSD i te kako razume odnos veličina između Republike Srpske i NATO i u potpunosti se ponaša u skladu sa tim, rekao je portparol SNSD Radovan Kovačević.\nKovačević odgovorio Šaroviću: Svest naroda u Republici Srpskoj najbolje se PROVERAVA rezultatima izbora\nTačnost izjave lidera SDS Mirka Šarovića da je ta stranka ukorenjena u svesti naroda u Republici Srpskoj najbolje se proverava na rezultatima izbora, istakao je portparol SNSD Radovan Kovačević i podsetio da je SDS izgubio poslednjih osam izbora.\nKovačević: Izborni pobednici u Srpskoj i Federaciji trebaju se okupiti oko istog stola\nPortparol SNSD Radovan Kovačević izjavio je da je jedina tačna šifra za funkcionisanje dejtonske BiH dogovor i konsenzus, a da će, ukoliko se umesto toga kao šifra pokuša uneti politička ucena, rezultat biti ćorsokak, nefunkcionisanje, blokada i šteta za sve i svakoga.\nPortparol SNSD Radovan Kovačević izjavio je da SDS i SDA pripremaju zaveru prema kojoj će predsedavajućeg Saveta ministara u tehničkom mandatu Denisa Zvizdića iz SDA zameniti Mirko Šarović iz SDS.\nKovačević: Bosić pokazao svoje frustracije, pao je na nivo PIJAČARSKIH KOMENTARA\nFunkcioner SDS Mladen Bosić izjavom da se predsedavajući Predsedništva BiH Milorad Dodik „bavi pijačarskom politikom” javno je iskazao svoje frustracije izazvane time da je rezultat njegovog političkog sukobljavanja i duela sa Dodikom taj da je od lidera nekada najveće političke stranke u Republici Srpskoj pao na nivo običnog pijačarskog komentatora zbivanja na političkoj sceni u Srpskoj, izjavio je Srni portparol SNSD Radovan Kovačević.\nZa Republiku Srpsku i SNSD ne postoji nijedan problem u vezi sa formiranjem Saveta ministara, a dogovor o pozicijama biće postignut kada prestanu ucene iz političkog Sarajeva, rekao je portparol SNSD Radovan Kovačević.\n“JEDINA INSTANCA KOJA SE BRUKA JE BiH” SNSD nije zadovoljan tempom formiranja Saveta ministara\nJedina instanca koja se bruka zbog neformiranja Saveta ministara jeste BiH, a Republika Srpska je ta koja je potpuno stabilna i sada samo čeka da prestane da bude talac nesređenih odnosa u FBiH, istakao je portparol SNSD Radovan Kovačević.\nUbedljiva pobeda kandidata SNSD-a na prevremenim izborima u nekoliko lokalnih zajednica u Republici Srpskoj i u Drvaru u Federaciji BiH potvrda je dominacije ove političke partije na političkoj sceni, izjavio je Srni portparol SNSD-a Radovan Kovačević.\nIzmene Krivičnog zakona Republike Srpske kojima se predviđa krivična odgovornost za predstavnike Srpske zbog nepridržavanja stavova institucija vlasti Republike Srpske nalaze se u proceduri, rekao je portparol SNSD Radovan Kovačević.


Region u kom su selfiji strogo zabranjeni - TU magazin\nRegion u kom su selfiji strogo zabranjeni\nNa sevrnom delu Sahare proteže se monumentalan lanac planina, i tu se nalazi pet utvrđenih gradova u dolini M’Zab koja administrativno pripada Alžiru. Ovi gradovi se često pominju zajedno, i poznati su u svetu kao Pentapolis\nPentapolis je sastavljen od gradova su El-Ateuf, Melika, Bunura, sveti grad Beni-Izgen, kao i Gardaja, koji je inače i glavno naselje i ekonomski centar čitave M’Zab doline. Već 40 godina dolina se nalazi spisku UNESKO kulturne baštine, zbog svoje neverovatne kulture i arhitekture.\nA post shared by @algerie_tourisme\nOva mesta su izuzetno poularna kod turista, posebno zbog jedinstvene kombinacije drevnog stanovištva Severne Afrike i islamske vere. Treba istaći i da ovaj narod rado prihvata sve putnike, ali da nisu baš svi dobrodošli.\nUlaz u gradove M’Zaba dozvoljen je zakonskom uredbom jedino uz pratnju lokalnog vodiča, duvan i duvanski proizvodi su zabranjeni, a poseban deo se odnosi na zabranu nošenja neprikladne odeće i pravljenje selfija po gradu. Meštani ne žele da se M’Zab pretvori u Diznilend ili nešto slično, i u toj ideji su u potpunosti jedinstveni.\nPrethodni tekstNacionalna geografija: Jajce – graciozna i šarmantna BiH\nSledeći tekstCrna Gora tradicionalno popularna u Rusiji


Pregled pisanja njemačke štampe | Kiosk | DW | 03.07.2006\nCentralna tema kojom se danas bave komentatori njemačke dnevne štampe je eskalacija nasilja na Bliskom istoku\nRupa u zidu ureda premijera Hanije\n«Demonstracija vojne moći u većem slučaju izaziva suprotno od onog što je bila prvobitna namjera», piše danas komentator lista «Stuttgarter Zeitung» i dodaje:\n« U Izraelu se mogu radovati što je cijelom svijetu,a posebno Palestincima pokazano ko je slab a ko jak. Ali kakav je smisao ako se raketama napada ured demokratski izabranog palestinskog premijera Hanije? Hanija već sedmicama pokušava započeti razgovore sa izarelskom vladom», navodi danas komentator lista ««Stuttgarter Zeitung».\nNove izraelske vojne akcije, kritički posmatra i uvodničar lista «Leipziger Volkszeitung».\n«Izraelska vojna akcija pod nazivom «ljetna kiša», kao odgovor na otmicu jednog vojnika je postao najduži generalni obračun sa Hamasom. Hapšenje vodećih palestinskih političara i bombardiranje ureda palestinskog premijera Hanije pokazuju da se u Tel Avivu došlo do ruba nerava. Tvrdolinijaši još uvijek vjeruju da se do uspjeha može doći samo tenkovima», tvrdi uvodničar lista «Leipziger Volkszeitung».\nList «Augsburger Allgemeine» takođe se danas bavi novonastalom situacijom na Bliskom istoku.\n«Izraelski premijer Olmert svim sredstvima želi sa vlasti skinuti trenutno palestinsko vođstvo. Pri tome je jasno da za svakog uhapšenog ili ubijenog vođu Hamasa, već postoji zamjena. Isto tako, izraelske akcije koje više pogađaju civilno stanovniptvo nego Hamas, samo dodatno jačaju popularnost ekstremista. Izrael uskoro neće imati nikoga s kim bi mogao pregovarati», zaključuje komentator lista «Augsburger Allgemeine».\n«Među Palestincima sada vlada građanski rat», tvrdi uvodničar lista «Südwest Presse» iz Ulma i dodaje:\n« Izrael se nada da će motom «zavadi pa vlada» moći ostvariti svoju zamisao dijeljenja zapadnog Jordana. Ali cijena toga je nastavak nasilja», tvrdi «Südwest Presse».\n«Kieler Nachrichten» tvrdi da se sve jedanput već desilo. Kada je tokom devedesetih godina Hezbolah terorisao Izraelce, vojska je reagovala napadima na ciljeve u Libanu. Isto kao što je danas na nišan uzela Hamas. Teroristi su trebali biti izolovani od stanovništva, međutim, desilo se suprotno: Hezbolah je ojačan, a Izrael primoran na povlačenje», prisjeća se danas komentator lista «Kieler Nachrichten».\n«Blaga presuda izazvala bijes Srba», naslov je pod kojim list «Frankfurter Allgemeine Zeitung» prenosi oštre kritike srpskih političara povodom izricanja presude Naseru Oriću. Predsjednik Srbije Boris Tadić, ovu resudu je ocijenio kao «skandaloznu». Srpski ministar pravde je kritikovao Tribunal kao instituciju sa dvostrukim moralom u zavisnosti da li je optuženi Musliman ili Srbin. Predsjednik manjeg beha entiteta RS, Čavić, izjavio je da ovakvom presudom Naser Orić nije kažnjen već nagrađen za zločin nad Srbima. Oriću je inače suđeno za napade na srpska sela kao i zlostavljanje Srba u Srebrenici između 1992-ge i 1995-te godine», prenosi «Frankfurter Allgemeine Zeitung».


23. Juna 2018.\tBosna i Hercegovina\nZbog održavanja manifestacije „Sveti Ivo“ u Podmilačju danas od 10 do 22 sata i sutra od 06 do 16 sati, zabranjeno je kretanje teretnim vozilima na magistralnom putu M-16 Jajce-Podmilačje-Banja Luka. U pomenutim terminima alternativni pravac za ovu kategoriju vozila je Jajce-Mrkonjić Grad-Banja Luka. Iz istog razloga, sutra (24.06) do ponoći, zabranjen je prijevoz eksplozivnih materija na području Srednjobosanskog kantona.\nNa dionici A-1 Lepenica-Tarčin, zbog radova na potpornom zidu saobraća se preticajnom trakom, uz ograničenje brzine od 60 km/h. Zbog sanacije klizišta na dionici A-1 Lepenica-Sarajevo sjever, saobraćaj je kod tunela Igman preusmjeren u preticajnu traku, dok je na lokalitetu Treševine usporeno saobraćanje. Zbog izvođenja sanacionih radova na vijaduktu Reljevo, u smijeru petlja Butile-Sarajevo sjever zatvorena je preticajna traka.


Jun 2022 Jan 2022 Dec 2021 Nov 2021 Jul 2021 Jan 2021 Nov 2020 Jul 2020 Feb 2020 Dec 2019 Older Announcements... View RSS Feed\nDana 27.01.2022. je započet prelazak na Let’s Encrypt SSL na svim hosting paketima, odnosno deljenim serverima.Ovu promenu smo obavili zbog problema koji su se poslednjih meseci javljali u radu sa besplatnim cPanel/Sectigo sertifikatima koje smo do sada koristili, tačnije zbog nedovoljno kapaciteta za izdavanje potrebne količine SSL ... Read More »\nTehnička podrška i administracija povodom praznika neće raditi 1.-3. i 7. januara. Imajte u vidu da tokom praznika neće biti realizovane uplate, pa će sve uplate koje ne budu primljene do 31. decembra, biti realizovane tek prvog radnog dana, nakon praznika, tačnije 4. januara. Ukoliko imate usluge koje ističu u ovom periodu ili Vam je ... Read More »\nDošlo je do promene cena sledećih domena od strane nadležnih registara, a u skladu sa nastalim promenama su ažurirane i naše cene... .com 1.500 RSD ▲ 1.620 RSD .me 2.820 RSD ▲ 3.180 RSD .agency 3.120 RSD ▲ 3.420 RSD .business 1.500 RSD ▲ 1.800 RSD .company 1.500 RSD ▲ 1.800 ... Read More »\nKorisnički servis i podrška povodom državnog praznika neće raditi 11. novembra. Tehnička podrška će tokom praznika biti dostupna samo za nadzor sistema i hitne slučajeve. U našoj zemlji tokom praznika neće raditi ni redovan platni promet, tako da će uplate koje ne budu primljene pre praznika, biti evidentirane i realizovane tek posle ... Read More »\nNaš Basic paket sada uključuje i besplatne SSL sertifikate. Basic paket je do sada bila jedina usluga u našoj ponudi koja nije uključivala SSL sertifikat, a sa ovom promenom besplatni SSL sertifikati su sada sastavni deo svih naših hosting usluga. SSL sertifikati su već instalirani u Basic paketima, pa ako koristite Basic paket, možete ... Read More »\nUsled značajnog poskupljenja softverskih licenci od strane cPanel kompanije, do koga je došlo čak dva puta u prethodnih 18 meseci, prinuđeni smo da obavimo malu korekciju cena naših hosting paketa. Promena cena se odnosi samo na stare hosting pakete (Basic, Standard, Professional i Premium), s obzirom na to da su njihove cene odavno ... Read More »\nDošlo je do promene cena nekih domena od strane nadležnog registra, a u skladu sa tim su ažurirane i naše cene... .info 2.400 RSD ▲ 2.640 RSD .pro 2.400 RSD ▲ 2.670 RSD .mobi 2.580 RSD ▲ 3.120 RSD .promo 2.460 RSD ▲ 2.940 RSD Navedene cene su sa uračunatim PDV-om. Read More »\nPored nedavno uvedene 2FA opcije u okviru cPanel-a sada je omogućena dvostepena autentifikacija i za korisnički portal. Ova zaštita može sprečiti neovlašćene pristupe hosting nalogu, na primer phishing prevarom ili krađom pristupnih parametara na bilo koji drugi način, jer se pored unosa standardnih pristupnih parametara (username i ... Read More »


Džanan Musa karijeru nastavlja u Španiji Jedan od najboljih bh. košarkaša, Džanan Musa, karijeru će nastaviti u španskoj ACB ligi, a u sljedećem periodu igrat će za Breogan, klub koji je tek izborio status u najjačem španskom košarkaškom takmičenju\n21. 07. 2021. u 20:04 Face.ba\nIako je za našeg košarkaša bilo ozbiljnih ponuda iz nekoliko klubova širom Evrope, među kojima i italijanskog Fortituda, Musa se odlučio za Breogan, kako bi imao priliku igrati u kontinuitetu, te mogao pronaći formu i afirmirati se u jednoj od najjačih liga Evrope.\nMusa je bio prva želja novog trenera Paca Olmosa, a sa bh. reprezentativcem u prvoj petorci planira, ne samo zadržati status prvoligaša već, u dogledno vrijeme, postati klub koji će biti bitan faktor u španskom prvenstvu.\nBreogan je klub koji ove sezone računa na najveći budžet u historiji kluba, te u narednim sezonama želi pomrsiti račune španskim košarkaškim velikanima.\nGodišnjica smrti Dine Bilalovića, jednog od najvećih košarkaša BiH\nMusa nakon potpisa za novi klub: “Zadovoljstvo mi je biti dio ovog sjajnog tima”


Milinković očekuje težak meč u Novom Pazaru - Sportske.net\nMilinković očekuje težak meč u Novom Pazaru\nŠef struke OFK Beograda izjavio je pred gostovanje ekipi Novog Pazara da njegov tim očekuje izuzetno teška utakmica protiv kvalitetnog protivnika.\nNakon dvonedeljne prvenstvene pauze, ekipa OFK Beograda takmičenje u Jelen Super ligi nastavlja gostovanjem ekipi Novog Pazara.\nTrener Zoran Milinković ističe da njegov tim meč 09. kola domaćeg prvenstva dočekuje u znatno boljoj kadrovskoj situaciji koja donosi ohrabrenje za tim koji na startu nove sezone ima krizu rezultata.\nRomantičari nakon osam odigranih utakmica zauzimaju 15. mesto na tabeli sa 5 osvojenih bodova, naredni meč biće prilika da na gostovanju pred uvek raspoloženom publikom pokušaju da ostvare pozitivan rezultat.\n„Očekuje nas težak meč i uzavrela atmosfera u Novom Pazaru.“\n„Domaćina respektujemo, jer ima kvalitetne igrače poput Vušljanina, Alivodića ili Raščića i to je tim koji je dobro vođen od strane kolege Bekvalaca. Medjutim, iskreno verujemo da ćemo odoleti svim iskušenjima, jer smo se za to pripremali u pauzi koja je iza nas.", rekao je trener OFK Beograda Zoran Milinković.\nUtkamica u Novom Pazaru se igra sutra, s početkom u 14.30.


RTS :: Energetska kriza pred vratima Evrope - kako će se "oluja" odraziti na Srbiju\nEkonomija Energetska kriza pred vratima Evrope - kako će se "oluja" odraziti na Srbiju\nsreda, 06. okt 2021, 21:00 -> 23:32\nEnergetska kriza pred vratima Evrope - kako će se "oluja" odraziti na Srbiju\nPet puta je veća cena gasa sada nego pre tri meseca, početkom leta. Energetska kriza došla je do Evrope, ali i do Srbije. Srbija je, za sada, mirna jer se gas redovno doprema "Balkanskim tokom", a skladište "Banatski dvor" je puno i cene ne bi trebalo da se menjaju do kraja godine, a o idućoj se pregovara. Kada je reč o struji, cena za domaćinstva neće se menjati do kraja godine i biće najjeftinija u ovom delu Evrope. To se ne odnosi na privredu jer ona kilovate kupuje na slobodnom tržištu, a koji su ove godine poskupeli za 60 odsto.\nGasna kriza u Evropi je izazvana velikom potrošnjom, ali su doprinela i prazna evropska skladišta gasa, kao i smanjenje tranzita ruskog gasa preko Ukrajine. U Kini energetska situcija je alarmantna poslednje dve nedelje, jer je nedostatak i poskupljenje uglja, sirovine od koje zemlja dobija 56 odsto električne energije, primorao kineske vlasti da uvedu restrikcije električne energije u brojnim provincijama.\nU Evropi struja je već poskupela za 50 odsto i za domaćinstva i države pojedinačno traže rešenja, a zajedničko bi trebalo da se razmatra 21. oktobra.\nKada je reč o struji, cena za domaćinstva neće se menjati do kraja godine i biće najeftinija u ovom delu Evrope. To se ne odnosi na privredu, jer kilovate kupuje na slobodnom tržištu, a oni su ove godine poskupeli za 60 odsto.\nPredsednik Privredne komore Srbije Marko Čadež navodi za RTS da će se ovo poskupljenje struje odraziti na cene.\n"Svako poskupljenje će da se odrazi", ocenjuje Čadež.\nNavodi da su kompanije u velikom problemu i da sa njihovim predstavnicima i vlasnicima razgovara svakog dana kako bi pronašli rešenje.\n"Ja vodim pedesetak razgovora dnevno o ovoj temi sa generalnim menadžerima, vlasnicima kompanija koji su sada zaista u velikom problemu - kako da nastave poslovanje, kako da održe poslovanje, kako da na kraju krajeva obezbede i sirovine, ne govorim samo o električnoj energiji, govorim i o drugim sirovinama i poluproizvodima jer cena svega raste kad rastu cene energenata", objašnjava Čadež.\nIstiče da je mogao da se očekuje rast cene energenata, ali ne ovu vrsta udara do te mere.\n"Da će se sa gasom desiti to što se desilo, da će se sa taksama desiti to što se desilo. Ima gomila stvari, različitih faktora koji su se poklopili i stvorili ovu oluju koja preti sada da uništi privredu", navodi Čadež.\nIstiče da je veoma važno da shvatimo da je EPS u nekim vanrednim trenucima poput ovih taj koji čuva privredni sistem.\nPutniković: U Srbiji neće biti nestašice gasa i struje\nUrednica portala Energija Balkana Jelica Putniković navela je da Srbija ne treba da strepi, da ima dovoljno i struje i gasa.\n"Ja verujem da neće biti kod nas kao u Kini, da neće biti onih gašenja fabrika, da nema električne energije, da nećemo imati problem sa grejanjem, ali očigledno je da se mora sesti na najvišem nivou i napraviti neka strategija, jer ono što se čini je da je ovo tek prvi jedan problem u toj energetskoj tranziciji gde obnovljivi izvori energije još ne mogu da zadovolje sve potrebe", objašnjava Putnikovićeva.\n"Iako ističe ovaj jedan ugovor sa 'Gaspromom', novi stupa na snagu. Ja verujem da će se do tada ispregovarati za novi aranžman jer Srbija je stalno nabavljala gas preko tih dugoročnih aranžmana, koja će cena biti - čuli smo od predsednika Vučića da će se i on uključiti u pregovore", objašnjava gošća Oka ekonomije.\nPrema njenim rečima, do krize sa energentima u svetu je došlo zato što je posle prošlogodišnjih talasa pandemije privreda morala da radi - krenuo je i turizam i putovanja što je sve zajedno izazvalo povećanu potrošnju energenata.\nMeđutim, kako kaže, u tim planovima očigledno nije bila dobro procenjena neophodna količina energije, pa sada u Kini imamo kritičnu situaciju sa nestašicom struje, a ona je pojačana time što im je bila slaba i proizvodnja iz obnovljivih izvora.\nObjašnjava da će se svi u Evropi snalaziti pojedinačno koliko god da slušali Evropsku komisiju.\n"Ja mislim da će svaka zemlja za sebe da donese jednu svoju strategiju kako da prevaziđe ovu krizu jer ovo nije sigurno prva kriza", dodaje Putnikovićeva.\nIstiče da je energetska tranzicija neophodna da se dešava, ali da se mora napraviti dobar plan kako će se ona odvijati.\nStojčevski: Ne vidi se kraj rastu cena\nDejan Stojčevski, tehnički direktor SEEPEX-a je naveo da je do ove krize dovelo više faktora, da je cena gasa porasla više od deset puta u odnosu na novembar prošle godine i istakao da se ne vidi kraj rastu cena.\n"Pik rasta cena očekuje se u novembru, a za očekivati je da stabilizacija nastupi negde u drugom kvartalu naredne godine. Naravno ovo je sve pod uslovom da cena gasa u tom periodu krene nadole što se dešavalo u prethodnim godinama jer se izlazi iz zime u proleće, imamo bolju hidrološku situaciju i jednostavno pada potrošnja, i u toj situaciji obično i cena električne energije su na najnižem nivou, a i cene gasa", objašnjava gost Oka.\nKaže da ga nije iznenadio skok cena električne energije jer se, kako kaže, nije moglo očekivati da bude ista cena kao za vreme pandemije.\n"Ono što je iznenađenje je skok cena gasa, nije niko očekivao da će ovaliko da skoči. Posledica ovoga nije Evropa nego Azija, tamo je drastično skočila cena gasa. Nama je tačka gasna elektrana, a gasna elektrana diktira cenu u Evropi, a cena u Evropi se direktno prebacuje kod nas u region i to čak povećan za nekih deset do dvadeset evra. Znači, jeftinija je veleprodajna cena u Evropi nego ovde u regionu. I dok god bude rasla cena gasa rašće i cena električne energije", objašnjava Stojčevski.\nObjašnjava da je uvek savetovano da se energija kupuje u periodu mart-april jer je tada najjeftinija, tada se sklapaju ugovori.\nGajić: Rezerve gasa u EU na najnižem nivou u poslednjoj deceniji\nDušan Gajić, dopisnik RTS-a iz Brislela navodi da je situacija u Briselu ozbiljna, da su skočile cene i struje i gasa, da to polako postaje glavna tema u Evropi i da se o tome pričalo i na Samitu evropskih lidera iako je Zapadni Balkan trebalo da bude glavna tema.\n"Cena prirodnog gasa je višestruko porasla u ovoj godini. To preti da ugrozi projekcije ekonomskog rasta, da ugrozi ciljeve u borbi protiv klimatskih promena, ambiciozne ciljeve koja je Evropa sebi postavila najpre do 2030. zatim do 2050. godine, da ugrozi vrlo kratkoročno najosetljivije grupe stanovništva u celoj Evropi. Podaci Evropske unije koji se odnosi na period pre ove, sada migrantske krize, i pre pandemije kažu da je recimo 2019. godine ukupno oko sedam procenata Evropljana imalo problem da zagreje svoje domove tokom zime, u nekim zemljama je taj procenat bio mnogo viši - viši i od 20 odsto i sada se strahuje da bi to moglo da se udvostruči", objašnjava Gajić.\nDodaje da su u Belgiji izračunali da bi dodatni dodatak na godišnji račun za struju, električnu energiju i gas mogao da bude 720 evra na godišnjem nivou, a kako kaže, slično je i u drugim zemljama.\nDodaje da takođe izaziva strahovanje činjenica da su u ovom trenutku rezerve gasa u Evropskoj uniji na najnižem nivou u poslednjih deset godina.\n"Mada upravo danas iz Komisije kažu da ipak postoje dovoljne količine za ovu zimu", objašnjava Gajić.\nDodaje da bi sledeće nedelje Evropska komisija trebalo da izađe sa predlogom određenih mera, više smernicama za to šta zemlje članice u ovom kratkom roku sada kao odgovor na trenutnu situaciju mogu da preduzmu, a da se to ne kosi sa pravilima zajedničkog evropskog tržišta. Neki dugoročni pogled se, kako kaže, pre svega odnosi na pitanje kako sprovesti tranziciju ka obnovljivim izvorima energije.


HomeVestiNa ostrvu Evija izbio još jedan požar\nNa ostrvu Evija u Grčkoj u ponedeljak je izbio još jedan šumski požar zbog čega je vatrogasna služba ove zemlje poslala helikoptere i vatrogasce na ovo ostrvo, a obalska straža spremila je brodove za slučaj potrebe evakuacije stanovništva.\nPožar je u ponedeljak izbio na južnoj strani ostrva. Protiv plamena su se borila 64 vatrogasca sa 26 vozila, dok je podršku iz vazduha pružalo devet helikoptera i jedan avion, a nakon nekoliko sati uspeli su požar da stave pod kontrolu.\nObalska straža pripremila je čamac za spasavanje, privatni čamac i dva trajekta za slučaj da bude potrebna evakuacija. U prethodnom požaru na severu ostrva Evija stotine ljudi su evakuisane s plaža iz obalskih sela.\nOvaj mesec, koji je započeo najtežim toplotnim talasom u Grčkoj u oko tri decenije, pretvara se u jednu od najrazornijih požarnih sezona u zemlji, s desetinama požara koji svakodnevno izbijaju. Hiljade ljudi bile su prisiljene da napuste svoje domove, a požari su uništili šume, poljoprivredno zemljište, kuće i poslovne objekte.\nNa ostrvu Evija veliki požar za više od deset dana uništio je desetine hiljada hektara.\nUzroci požara u Grčkoj još uvek nisu zvanično utvrđeni, a više od deset osoba uhapšeno zbog sumnje u podmetanje požara, uključujući 14-godišnjeg dečaka.


Vojinović: U dobrom raspoloženju idemo u Novi Sad\nVoždovčani u okviru 2.kola Super lige Srbije danas punutuju u goste ekipi Proletera, novog člana elitnog ranga. Novosađani su nepoznanica za ’’zmajeve’’, ali i šansa za još jednu pobedu na startu sezone.\nEkipa Voždovca danas u okviru 2.kola Super lige Srbije gostuje u Novom Sadu gde će odmeriti snage sa novim superligašem, ekipom Proletera. Rival je sigurno nepoznanica za ’’zmajeve’’, ali svi u klubu veruju u ekipu i njen kvalitet, kao ključni faktor za pobede. Na konferenciji za medije održanoj pred ovaj susret prisutnima se obratio šef stručnog štaba beogradskog tima Branko Vojinović koji je istakao da njegov tim u Novi Sad putuje u dobrom raspoloženju nakon pobede nad ekipom OFK Bačka na startu šampionata:\n’’U dobrom raspoloženju idemo u Novi Sad. Dobili smo prvu utakmicu protiv Bačke, što je izuzetno značajno za nas i za verovanje u ono što radimo i kako igramo. U jednoj lepoj atmosferi odlazimo da pokažemo da smo kvalitetni, da imamo kvalitetan tim i da igra Voždovca napreduje iz kola u kolo, te da ćemo to pokazati u Novom Sadu.’’\nOn se potom osvrnuo i na trenutnu kadrovsku situaciju istakavši da je igrački kadar ’’zmajeva’’ kompletan i spreman za duel u Novom Sadu:\n’’Sve što je bilo spremno za Bačku, spremno je i za Proleter. Imali smo sedam dana da zalečimo neke rane koje smo imali u prethodnom periodu, tako da je sada igrački kadar spreman za utakmicu u Novom Sadu.’’\nMeč 2.kola Super lige Srbije između Proletera i Voždovca igra se danas, u subotu 28.jula 2018.godine, sa početkom u 19:00 časova.


Ruski ekonomista: Evro i funta će padati, jen i rublja rasti | Bonitet\nRuski ekonomista: Evro i funta će padati, jen i rublja rasti\nIzvorBonitet.com / Sputnjik\nOsiguranje u 2021: Tri pitanja za Dejana Jevtića, AMS osiguranje\nVećina valuta je podložna slabljenju usled otkupa aktiva od strane centralnih banaka i pada kamatnih stopa.\nTom riziku su izložene čak i tradicionalne valute koje se smatraju sigurnim utočištima, poput japanskog jena i švajcarskog franka, smatra šef odeljenja za analitička istraživanja „Više škole za finansijski menadžment“ Mihail Kogan.\n“U kategoriji rezervnih valuta može se reći da preovladava mišljenje da će narednih meseci dolar, u odnosu na druge valute, slabiti. Na primer, konsenzusna prognoza investicionih banaka u pogledu kursa evra u odnosu na dolar predviđa njegov rast do 1,25 ove godine (sada iznosi 1,21)”, rekao je Kogan agenciji Prime, prenosi Sputnjik.\nPrema rečima eksperta, promene su moguće i kod sigurnih valuta koje rastu tokom rizičnog perioda. Ako ekonomija, kao što se mnogi nadaju, počne aktivno da se oporavlja, sredstva od japanskog jena i švajcarskog franka mogu se prebaciti u rizičnije aktive, kaže on.\nKogan smatra da bi poteškoće mogle da se jave i kod britanske funte, koja bi mogla da padne na neko vreme zbog perspektiva uvođenja negativnih stopa od strane Engleske banke u svetlu Bregzita.\nPrethodni tekst“Ako Kongres ne usvoji paket pomoći, proći će godine dok se ne oporavimo”\nSledeći tekstKoliko košta Tom Brejdi?


CIK: Drugi krug za 6 opstina na jugu, za sever 3 varijante | Belle Amie\n09:07, 05. 11. 2013 >> 14:35 Urednik Kosovo, Politika 0\nPredsednica Centralne izborne komisije Valjdete Daka objavila je sinoć da su od 34 opštine, za koje postoje preliminarni rezultati lokalnih izbora, u njih deset u prvom krugu izabrani gradonačelnici dok će u 24 biti birani u drugom krugu, uključujući i šest opština sa srpskom većinom južno od Ibra.\nČetiri opštine na severu Kosova nisu obuhvaćene preliminarnim rezultatima i za njih, kako je rekla Daka, postoje tri varijante.\nDaka je na konferenciji za štampu u Prištini saopštila da je na nedeljnim lokalnim izborima u Štrpcu, kandidat Samostalne liberalne stranke Bratislav Nikolić dobio 38,69 odsto dok je kandidat Građanske inicijative Srpska Ivan Ređić dobio je 36,14 odsto glasova.\nU opštini Gračanica kandidat Građanske inicijative Srpska Branimir Stojanović dobio je 48,91 odsto, a kandidat Saveza kosovskih Srba Bojan Stojanović 35,02 procenta.\nGovoreći o opštinama na severu, Daka je rekla da one nisu obuhvaćene preliminarnim rezultatima lokalnih izbora, ali da se biračke kutije sa izbornih mesta u tim opštinama nalaze u centru za brojanje i da će procedura ići zakonskim putem.\nOna je navela da će nakon procene i analize CIK doneti odluku koja uključuje jednu od tri varijante: da izborni materijal iz severne Mitrovice može biti objavljen kao regularan, da se ide na ponovno delimično glasanje u centrima gde su upala neovlašćena lica ili da se organizuje ponovno glasanje na čitavoj teritoriji severnog dela Kosovske Mitrovice.\nŠto se tiče srpskih političkih subjekata, na nivou Kosova evidentno je da je Građanska inicijativa Srpska na lokalnim izborima dobila najviše glasova.\nKosovo i Metohijalokalni izbori na Kosovu


Građani EU i Srbije svesni bezbednosnih pretnji, plaše se rata - Društvo - Dnevni list Danas\nPočetna » Vesti » Društvo » Građani EU i Srbije svesni bezbednosnih pretnji, plaše se rata\nAnaliza „Bezbednosni radar 2019: Buđenje za Evropu“, koju je uradila Regionalna kancelarija za saradnju i mir (ROCPE) u Beču Fondacije Fridirh Ebert, pokazala je i da većina građana nije zadovoljna statusom njihove zemlje u međunarodnoj zajednici.\nIstraživanje je obuhvatilo sedam evropskih zemalja: dve „stare“ članice EU – Francusku i Nemačku, dve „nove“ Letoniju i Poljsku, kandidata za EU – Srbiju, kao i Ukrajinu i Rusiju.\nŠef ROCPE Rajhard Krum je na skupu u Beogradu u organizacji Fondacije Fridrih Eebert i Evropskog pokreta u Srbiji (EPuS) rekao da nalazi iz studije nisu „šokantni“ ali da su neki interesantni a među takve je ubrojio onaj koji pokazuje da su samo građani Francuske i Nemačke zadovoljni statusom njihovih zemalja u svetu.\nKrum je ocenio da bezbednost u Evropi nije dobra i da su zato u istraživanju koristili evropski a ne EU pristup sa željom „da imaju otvorenu diskusiju“ o pitanjima bezbednosti i to ne samo sa stručnjacima, nego i sa građanima.\n„Poenta je da su ideje šta treba raditi (u cilju veće bezbednosti) već na stolu… ali se one ne razmatraju zato što je status kvo ili zato što trenutno nije relevantno“, rekao je Krum i dodao da će rezultati istraživanja biti predstavljeni u svih sedam zemalja učesnica, kao i u Briselu, Vašingtonu i OEBS.\nPredsednica Foruma za međunarodne odnose EPuS Jelica Minić istakla je na skupu da istraživanje ne ukazuje samo na bojazni građana u sferi bezbednosti, već i na njihovu spremnost da se radi na smanjenju pretnji, kao i na odustvo želje za konfliktima i nametanjem spoljnopolitičkih izbora drugih zemalja.\nOna je takođe rekla da, kada je reč o Srbiji, rezultati studije odgovaraju naslovima u medijima.\n„Posebno je zanimljivo što rezultati odgovaraju dominantnim percepcijama, željama i strahovanjima koje možemo videti i na naslovnim stranama štampe“, rekla je Minić.\nIstraživač u ROCPE Simon Vajs je predstavljajući studiju ukazao na neke nalaze, među kojima i onaj da 43 odsto građana sedam zemalja kao pretnju po bezbednost Evrope vidi Rusiju a 50 odsto SAD.\nTakođe je studija pokazala da je 85 odsto građana Srbije zabrinuto oko statusa države dok 71 odsto Nemaca to pitanje uopšte ne brine.\nVajs je istakao da su tri koraka ka većoj bezbednosti – ozbiljno shvatanje pretnji, traženje kompromisa i poštovanje međunarodnih normi.\n„Rusija treba da bude ozbiljno shvaćena kao pretnja zemljama centralne i istočne Evrope ali, s druge strane, Rusija zaslužuje da se i pretnje njoj vide kao stvarne“, rekao je Vajs i dodao da je lakše pomiriti percepciju kada se poštuju razlike i pregovara o konsenzusu i takođe radi na uspostavljanju poverenja i izgradnji mostova.\nU delu studije o Srbiji navodi se da su njeni građani najmanje zadovoljni statusom svoje zemlje – čak 85 odsto misli da Srbija nema status u svetu koji zaslužuje a 75 odsto veruje da je druge zemlje sprečavaju da dostigne „istinsku veličinu“.\nIz perspektive Srbije, najveću pretnju po evropsku bezbednost predstavljaju SAD (to misli 71 odsto ispitanika), proširenje NATO (71 odsto) i ekspanzija EU na istok (47 odsto).\nIstovremeno eksperti u Srbiji kao pretnje navode nepredvidivost međunarodnog sistema, slom multilateralizma i jačanje populizma.\nIstraživanje je pokazalo i da više od tri četvrtine populacije Srbije ne doživljava Rusiju kao pretnju, da 54 odsto odobrava ruske akcije na Krimu, kao i da većina želi bolju saradnju i sa EU (71 odsto) i sa Rusijom (80 odsto).\nAnketa je obavljena između avgusta i oktobra 2018. na reprezentativnom uzorku u sedam zemalja.\nIstovremeno sa anketom organizovane su fokus grupe sa ekspertima a rezultati tih diskusija biće analizirani narednih meseci.\nEUEvropska unijaEvropski pokret u SrbijiFondacija Fridrih EbertFrancuskagrađaniletonijaNemačkaPoljskaratRegionalna kancelarija za saradnju i mirRusijaUkrajina\nTotenhem insistira na pozajmici Lengleta\nSvet • 05.04.2022. 12:42


RTCG - Radio Televizija Crne Gore - Nacionalni javni servis :: Region :: Nova Juga, ali s Albanijom\nEKONOMSKI INTERES 16. 07. 2013. 12:38 >> 13:33 6\nNova Juga, ali s Albanijom\nZajedničke sjednice vlada zemalja bivše Jugoslavije su sve češće, a najave govore da bi one mogle postati okosnica razvoja zapadnog Balkana, s obzirom na to da EU ne planira proširenje do 2020., piše Dojče Vele.\nNaime, zajednički sastanci vlada mogli bi postati uobičajeni način bilateralne saradnje sa svim državama bivše Jugoslavije.\nSrbija je nedavno s Republikom Srpskom organizovala regionalni forum, a početkom juna zajedničku sjednicu s vladom Makedonije u Beogradu. Najave govore o skorom sastanaku vlada u Skopju, a veže ih - ekonomski interes.\n"Kada je u pitanju bivša Jugoslavija, Slovenija i Hrvatska pokušavaju uhvatiti korak, ali je tu naglasak na Albaniji, Kosovu, Makedoniji, Srbiji, Crnoj Gori i Bosni i Hercegovini, jer je to noseći elemenat energetske sigurnosti. Ovdje je borba za zapadni Balkan", tvrdi direktor Foruma za etničke odnose iz Beograda Dušan Janjić, naglašavajući kako je ekonomski činilac najzanimljiviji.\nTako je premijer Srbije Ivica Dačić, nakon nedavne sjednice vlada Srbije i Makedonije, iznio inicijativu da se regija ujedini oko zajedničkih interesa po modelu Skandinavije ili baltičkih zemalja, a tu inicijativu ne odbacuju ni analitičari, napominje Dojče Vele.\n"Krajnji cilj je da ta integracija oživi u ekonomiji, da se stvore radna mjesta i da se te zemlje nađu u EU. To je i cilj EU i zbog toga se takvi sastanci sada počinju održavati", tvrdi hrvatski ekonomista Damir Novotni.\nIsto tako niz je zajedničkih problema koje bi se mogli zajedno rješavati, a tu je borba protiv korupcije i kriminala. Uprkos činjenici da je Hrvatska već u EU Janjić kaže i kako bi se Zagreb mogao naći u ovoj uniji.\n"Sigurno je da će se zemlje bivše Jugoslavije, minus Slovenija, plus Albanija naći u toj balkanskoj federaciji 2020. Što će biti sa Hrvatskom to je stvar same Hrvatske, ali mislim da ekonomski interesi Hrvatsku ipak vraćaju u okrilje bivše Jugoslavije", tvrdi na kraju Janjić.\nSlovenija Hrvatska Srbija Crna Gora Jugoslavija Albanija


Povratnik (2015) - HBO Srbija\nRežiser: Alejandro González Iñárritu\t 2015 | 150 minuta\nOko 1820-ih godina, legendarni Hju Glas (Leonardo Dikaprio) odlazi u ekspediciju istraživanja netaknute divljine, ali mora da se bori za opstanak nakon što ga je napao grizli, a članovi tima ostavili da umre.\nInspirisan stvarnim događajima, „Povratnik“ je sveobuhvatno prožimajuće kinematičko iskustvo koje prikazuje epsku avanturu jednog čoveka i izuzetnu snagu ljudskog duha. U ekspediciji po netaknutoj američkoj divljini, legendarnog istraživača Hjua Glasa je brutalno napao medved da bi ga članovi njegovog tima kasnije ostavili da umre. Pokušavajući da preživi, Glas doživljava nezamislivu tugu kao i izdaju od strane svog prijatelja Džona Ficdžeralda. Čista volja i ljubav prema porodici pokretali su Glasa da preživi surovu zimu u neumornoj potrazi za opstankom i spasenjem. Reditelj i koscenarista ovog filmskog ostvarenja jeste čuveni oskarovac Alehandro Gonzalez Inaritu („Čovek-ptica“, „Vavilon“).


10.10.2018 u 13:06\nZavršni radovi „Erbasa” na srpskom helikopteru H145M\nHolandski Fejsbuk profil Skrembl objavio je fotografiju helikoptera H145M namenjenog Srbiji, snimljenu u krugu „Erbasove” fabrike u Donauvertu u Nemačkoj. Kako se navodi, ova letelica, koja je već ofarbana u maskirnu šemu po želji Vojske Srbije, uskoro bi trebala da obavi probni let. Kako je ranije najavljivano, prvi helikopter bi trebalo da bude isporučen krajem ove godine. Ugovor o nabavci ovih helikoptera potpisali su predstavnici Ministarstva odbrane i kompanije „Erbas” krajem 2016. godine. Srbija će dobiti devet ovih helikoptera, pet za vojsku i četiri za policiju. Prethodno je ideja bila da vojska dobije šest, a policija tri ove moderne letelice. Elektro-optički sistem za upravljanje vatrom Hforce (Foto\n01.10.2018 u 15:54\nPočela vežba srpskih i ruskih pilota „BARS 2018”\nPotpisivanjem tehničkog sporazuma na aerodromu Batajnica počela je međunarodna letno-taktička vežba „BARS 2018“ u kojoj učestvuju pripadnici Ratnog vazduhoplovstva i PVO Vojske Srbije i njihove kolege iz Vazdušno-kosmičkih snaga Ruske Federacije, saopštila je Vojska Srbije. Sporazum su potpisali rukovodilac vežbe brigadni general Željko Bilić, komandant 204. vazduhoplovne brigade, i zamenik rukovodioca vežbe pukovnik Konstantin Surikov. Cilj vežbe, koja će trajati do 6. oktobra, je podizanje novoa operativnih sposobnosti vazduhoplovstava dve zemlje. (Foto Ministarstvo odbrane Ruske Federacije) Letačke aktivnosti počinju u utorak, a sastojaće se iz zadataka kontrole i zaštite vazdušnog prostora i zadataka traganja i spasavanja. Biće realizovane u vazdušnom prostoru Srbije i\n10.09.2018 u 16:19\nDva nova helikoptera za Vojsku Crne Gore (FOTO)\nPodgorica - Dva nova višenamenska helikoptera „bel 412 EPI”, namenjena Vazduhoplovstvu Vojske Crne Gore, stigla su u Crnu Goru. To je najznačajnija oprema koju je dobila vojska od obnove nezavisnosti 2006. godine. Premijer Duško Marković na svečanosti je rekao da je nabavka tri moderna helikoptera koštala oko 30 miliona evra i da će letelice biti angažovane u misijama traganja i spasavanja, kao i za razne vrste medicinskih evakuacija. Marković je ocenio da će te letelice unaprediti kapacitete za reagovanje u vanrednim situacijama, kao i nivo bezbednosti turista u Crnoj Gori. Ministarstvo odbrane i Vojska Crne Gore ubrzano rade na nabavci 67 lako oklopljenih vozila, donacija lako oklopljenih motornih vozila za jedinice vojne policije od Nemačke je u završnoj fazi, a u Mornarici VCG je u\n13.08.2018 u 15:38\nSrušio se helikopter u Tadžikistanu, poginulo pet osoba\nDUŠANBE - Pet osoba poginulo je kada se helikopter, u kom su se nalazili planinari, srušio prilikom prinudnog sletanja u Tadžikistanu, saopštila je služba za vanredne situacije. Portparolka službe Umeda Jusupova je rekla da su poginula trojica ruskih planinara i dvoje članova posade iz Tadžikistana. Jusupova je dodala da su preostalih 12 planinara i jedan član posade evakuisani. Nesreća se dogodila u nedelju kada je, po lošim vremenskim uslovima, helikopter „Mi-8” pokušao prinudno da sleti u oblasti planinskog venca Pamir. U helikopteru se nalazilo 13 Rusa, jedan državljanin Belorusije i jedan iz Španije. Oni su se vraćali nazad u kamp nakon što su osvojili 7.495 metara visok vrh Ismail Samani. Jusupova je rekla da su preživeli zadobili povrede i da im je ukazana\nViše od 3.000 policajaca traže zatvorenika pobeglog helikopterom\nPrema izveštajima agencija Pariz – Više od 3.000 francuskih policajaca i žandarma od nedelje uveče je u potrazi za jednim od najpoznatijih francuskih kriminalaca, medijskom zvezdom iz podzemlja, Redoanom Fajdom, koji je iz zatvora nadomak Pariza pobegao helikopterom, prenosi Tanjug. U neobezbeđeno dvorište zatvora u mestu Reo sleteo je helikopter s trojicom muškaraca u crnom, naoružanih „kalašnjikovima”. Jedan od njih je ostao uz pilota, instruktora letenja za kojeg su istražitelji kasnije utvrdili da je tog jutra otet i nateran na saradnju. Preostala dvojica komandosa, kako ovu grupu nazivaju francuske vlasti, zaputila su se ka prostoriji za posete, gde je Fajd u tom trenutku bio s jednim od svoje braće. Sekačima za beton su za svega nekoliko minuta, kako je Rojters saznao od


25.01.2021. 19:25h 25.01.2021. 19:25h\nBivša državna sekretarka MUP Dijana Hrkalović, koja je nedavno ispitivana u policiji zbog nezakonitog prisluškivanja predsednika Srbije Aleksandra Vučića, tokom 2019. menjala je identitet, ekskluzivno saznaje Kurir! Hrkalovićeva je, kako je Kuriru potvrdilo više izvora iz policije, oko mesec dana po odlasku iz MUP promenila ime u Nika Rina.\nOvo ime je koristila naredna četiri meseca, da bi krajem novembra 2019. godine vratila svoje „staro“ lično ime - Dijana Hrkalović. Osim imena i prezimena, menjala je i mesto boravišta. Time je Hrkalovićeva čak nekoliko puta menjala neke od ličnih podataka, a poslednji put je to, kako saznajemo, učinila juče u jednoj beogradskoj opštini.\nPrema podacima do kojih je došao naš list, priča o promeni identiteta Dijane Hrkalović dobija gotovo filmski zaplet. Tu je promena identiteta kod matičara u jednoj opštini, povratak starog ličnog imena kod matičara u drugoj opštini, promena mesta boravišta više puta...\n- Rešenjem Gradske uprave, odeljenje Zvezdara, od 19. 7. 2019. promenjeno je lično ime Dijana Hrkalović u novo lično ime Nika Rina - piše u dokumentima, a navodi naš izvor.\n- Hrkalovićka je juče čekala uredno u redu u opštini sa ostalim ljudima - navodi naš izvor iz ove beogradske opštine.\nBivša državna sekretarka MUP nedavno je ispitivana zbog afere „prisluškivanje“. Pošto je predsednik Srbije Aleksandar Vučić otkrio da je bio nezakonito prisluškivan oko godinu i po i da za ove tvrdnje ima dokaze - sopstvene snimljene razgovore, radna grupa MUP, formirana na zahtev Tužilaštva za organizovani kriminal, obavila je razgovor sa oko 50 ljudi, uključujući i Hrkalovićku. Ona je, inače, najviše rangirana osoba koju je policija ispitivala u vezi sa ovom aferom u predistražnoj fazi.\nKurir je pokušao da stupi u kontakt sa Dijanom Hrkalović, ali nije bila dostupna na broj poznat redakciji.\n- Ovih dana sam čuo za tu priču. Koje porive za tako nešto neko može da ima, stvarno ne znam - ističe Banjac, a na pitanje da li ova informacija može da se gleda i u svetlu afere „prisluškivanje“, navodi:\nKurir.rs/ Katarina Blagović Foto: Beta/MUP Srbije\nDijana HrkalovićpolicijaMUPmafijaNika Rinapromena identitetaidentitetlažni identitetNebojša Stefanovićkavački klanškaljarski klan


Foto: E prime / Promo\nProcenjuje se da se u EU godišnje proizvede više od dva miliona komada koji lako nađu put do kupaca, a postaju veoma atraktivni i na našem tržištu.\n- Ideja je nastala iz našeg hobija da napravimo nekoliko prototipova električnih bicikala za svoje potrebe. Pre pet godina predstavili smo ih na Sajmu automobila i motora u Beogradu, gde su izazvali veliko interesovanje potencijalnih kupaca i medija. Ljubav prema električnim biciklima i hobi ubrzo su postali posao, a prvi komercijalni modeli su napravili odličan uspeh na tržištu. Ostalo je sada već istorija i jedna veoma zanimljiva priča - počinje uspešnu priču Milan Manojlović, direktor i suvlasnik kompanije "E prime".\nAngažovani su vrhunski dizajneri, konstruktori, zavarivači, elektroničari i mehaničari\nKako ističe, sajam je bio uvod u uspešan posao za kompaniju "E prime" i jasan pokazatelj da je moguće kreirati i proizvesti odlične i veoma konkurentne električne bicikle u Srbiji. Angažovani su vrhunski dizajneri, konstruktori, zavarivači, elektroničari i mehaničari i ubrzo je krenula serijska proizvodnja.\nDanas kompanija proizvodi pet modela električnih bicikala i dva modela tricikla, a radi se i na kreiranju prateće opreme. Osim vrhunskog kvaliteta, svi proizvodi dizajnirani su i konstruisani u Srbiji, gde se i proizvode. Dobra percepcija "E prime" električnih bicikala od domaćih kupaca uticala je na to da se dobar glas čuje i u regionu pa je bicikle moguće kupiti i u susednim državama.\n- Trenutno realizujemo porudžbinu električnih bicikala za Komunalnu policiju grada Kotora koji imaju kompletnu svetlosnu i zvučnu signalizaciju. Lepa vest je da smo se predstavili i na ovogodišnjem EuroBike sajamu u Nemačkoj, naš kvalitet prepoznali su kupci u EU i počeli smo bicikle da izvozimo na tržišta Belgije, Engleske, Francuske, Italije... - rekao je Manojlović.\nIpak, u svom poslovanju nailazili su i na neke prepreke.\n- Naš potencijal je ogroman, imamo jasnu viziju u kom pravcu će se razvijati električni bicikli u svetu, kao i u kom smeru moramo da idemo sa proizvodnjom i budućim nastupima na tržištu kako bi ostali zanimljivi i konkurentni potencijalnim kupcima. U dosadašnjem poslovanju susretali smo se sa velikim izazovima od problema sa proizvođačima pojedinih delova, malog lagera sirovina u Srbiji, nedostatka kadra, nedostatka svesti o električnim biciklima, niskoj platežnoj moći kupaca do problema u distribuciji. Na naše zadovoljstvo, većinu smo prevazišli i na putu dobrih rešenja - ponosan je Manojlović.\nProblem proizvođača određenih delova, kako objašnjava, prevaziđen je investiranjem u veliki broj mašina i alata sa kojima "E prime" inhouse proizvodi najveći deo komponenata koji sačinjavaju gotov proizvod, a očekuje se da će već početkom 2020. problem cena biti rešen lizingom.\n- Ovakvim potezom otvara se prostor da se električni bicikl koristiti po ceni od par hiljada dinara mesečno i da se time uštedi mnogo troškova koji proizilaze u korišćenju vozila sa unutrašnjim sagorevanjem koji će u narednim godinama biti redukovan ili čak zabranjen - rekao je Manojlović.\nVeliki planovi za razvoj\n"E prime" ima velike planove za godine koje dolaze i verujemo da ćemo uspeti da ih realizujemo. Na prvom mestu mislim na veći prodor na EU tržište, zatim i na mogućnost kupovine na lizing, kao i na beskamatne kredite. Trenutno je povećana zainteresovanost kurirskih službi za kupovinu modela za dostavu lakih pošiljki i brze hrane, kao i hotela koji žele da kupe bicikle za svoje goste kako bi upotpunili svoju ponudu, izjavio je Srđan Stoponja, direktor razvoja.\nIz kompanije "E prime" kažu da je priznanje "Najbolje iz Srbije 2019" došlo u pravom trenutku i da predstavlja refleksiju svega što je urađeno u prethodnom periodu. Za ceo tim nagrada je podstrek za nove poslovne izazove, ali i velika obaveza da se kvalitet održi na najvišem nivou i bude u korak sa globalnim trendovima. Kako ističu, u PKS vide snažnog partnera i podršku za buduće poslovne poduhvate, prodor na nova tržišta i mesto gde mogu da dobiju kvalitetnu informaciju, dobar savet i edukaciju.


USVOJENA REZOLUCIJA KOJA OSUđUJE DAVANJE IMENA RADOVAN KARADžIć JAVNOJ USTANOVI — Bosnjaci.Net\nUSVOJENA REZOLUCIJA KOJA OSUđUJE DAVANJE IMENA RADOVAN KARADžIć JAVNOJ USTANOVI\nObjavljeno: 22. March 2016. 17:03:38\nPoslanici Predstavničkog doma Parlamenta Federacije Bosne i Hercegovine usvojili su Rezoluciju o osudi davanja naziva javnim institucijama u BiH po imenima optuženih i osuđenih za ratne zločine kojom najoštrije osuđuju potez vlasti u Republici Srpskoj, davanje imena Radovan Karadžić studentskom domu na Palama.\nPredsjednik Kluba Stranke demokratske akcije u Predstavničkom domu PFBiH Ismet Osmanović kazao je novinarima da je cilj potaknuti one koji imaju ingerencije i nadležnosti da ponište takav naziv.\n"Veličanje ratnih zločinaca i optuženika je direktno vrijeđanje žrtava genocida i svih ratnih zločina. Važno je da se iskaže jasan stav da činjenje takvog djela predstavlja ponovno počinjenje zločina", naglasio je Osmanović.\nRezolucijom se, dodaje, poziva međunarodna zajednica i ured OHR-a, državni organi kao i organi Republike Srpske da ponište takav naziv.\nPoslanik Kluba SDP-a Damir Mašić izrazio je zadovoljstvo da je Predstavnički dom Parlamenta FBiH usvojio inicijativu da se na dnevnom redu kao prva tačka nađe Rezolucija koja će osuditi davanje imena javnim institucijama po optuženim za ratne zločine i presuđenim ratnim zločincima.\n"Smatrali smo da se Predstavnički dom treba očitovati i staviti do znanja da su takvi potezi neukusni, nepimjereni i sramni", istakao je Mašić.\nU tekstu Rezolucije navodi se da se poziva međunarodna zajednica i OHR koji, po njegovim riječima, nemaju samo mandat nego obavezu i odgovornost da počnu sankcionisati sve one koji prijete miru, stabilnosti i sigurnosti, te budućim generacijama u državi.


Završeni pristupni putevi za HE "Dabar" - Moja Hercegovina\nPočetna / Završeni pristupni putevi za HE “Dabar”\n31. 08. 2017. 16:12\nNEVESINJE – Otvaranjem dionice od 1600 metara asfaltnog puta do buduće brane “Pošćenje”, danas je u Nevesinju završena posljednja dionica pristupnih puteva za HE “Dabar”.\nIzvršni direktor za proizvodnju i tehničke poslove u HET-u Ilija Tamindžija kaže da se, osim saobraćajnica, trenutno izvodi više vrsta radova koji imaju za cilj poboljšanje uslova života lokalnog stanovništva.\n“Nalazimo se na pristupnom putu za buduću branu “Pošćenje”, čija je ukupna dužina je oko 4,5 kilometara i on prolazi kroz MZ “Biograd”. Ovo je pristupni put za lokaciju brane gdje je pri kraju proces eksproprijacije zemljišta, a to je uslov za dobijanje građevinske dozvole za pravljenje brane”, kaže Tamindžija i dodaje da se uporedo sa ovim vrše radovi na cjevovodu od jame “Udbina” prema Nevesinju.\nVršilac dužnosti tehničkog direktora HE “Dabar” Željko Zubac je rekao da je završena posljednja dionica pristupnih puteva za buduću hidroelektranu. Kaže da su izgrađene saobraćajnice višenamjenske, kao i cjelokupan projekat HE “Dabar” koji pored infrastrukture treba da riješi vodosnabdijevanje i ostale potrebe stanovništva.\nNačelnik opštine Nevesinje Milenko Avdalović je rekao da će projekat oživjeti ovaj dio Nevesinja i da mu je cilj da sa Vladom RS-a pomogne svim ljudima ovoga kraja koji će morati da se odreknu svoga zemljišta. Nevesinje je prostrana opština koja može mještanima ovoga kraja koji ostaju bez zemlje ponuditi uslove da nastave da se bave stočarstvom i poljoprivredom, rekao je Avdalović.


ISO 22301:2012 (BCMS) | TQM Konsalting\nISO 22301:2012 Sistemi menažmenta kontinuitetom poslovanja (BCMS)\nRazumevanje filozofije upravljanja kontinuitetom poslovanja na najvišem nivou unutar organizacije predstavlja stratešku brigu organizacije. Standard ISO 22301 razvili su stručnjaci širom zajednice kontinuiteta poslovanja, na temelju svog akademskog, tehničkog i praktičnog iskustva u upravljanju kontinuitetom poslovanja (BCMS). Standard je izrađen da bi pružio Sistem menadžmenta (BCMS) koji se zasniva na dobroj praksi upravljanja kontinuitetom poslovanja.\nNjegova namena je upotreba kao referentne tačke u većini slučajeva u kojima se primenjuje upravljanje kontinuitetom poslovanja i to od strane velikih, srednjih i malih organizacija u području industrije, trgovine, u javnom sektoru i dobrovoljnim organizacijama.\nISO 22301 je standard koji se odnosi na upravljanje kontinuitetom poslovanja (Business Continuity Management), primenom „holističkog“ procesa upravljanja koji identifikuje potencijalne pretnje po organizaciju , uključujući i njihove posledice.\nStandard ISO 22301 obezbeđuje okvir za razvoj i postizanje operativne otpornosti organizacije. Namenjen je organizacijama svih delatnosti, a njegova primena pomaže organizaciji da demonstrira zainteresovanim stranama (kupcima, dobavljačima, saradnicima itd.) sposobnost održavanja poslovnog kontinuiteta u realnim i potencijalno mogućim vanrednim situacijama.\nOsnovni ciljevi standarda ISO 22301 su uspostavljanje Planova kontinuiteta poslovanja, koji treba da obezbede:\nDanašnje pretnje zahtevaju upravljanje procesom na način kojim se osigurava opstanak i održivost osnovnih aktivnosti organizacije pre, tokom i posle poremećaja. Sposobnost organizacije da se oporavi od poremećaja je direktno u vezi sa stepenom planiranja kontinuiteta poslovanja koje je imala pre nastalog poremećaja. Studije pokazuju da se dva od pet organizacije koja dožive teške incidente ugase u periodu od pet godina od neželjenog događaja. Takođe, najnovija dešavanja ukazuju na činjenicu da će većina organizacije u budućnosti doći u situaciju da reaguju na poremećaj koji može da prekine ili ugrozi njihovo svakodnevno poslovanje.\nUpravljanje kontinuitetom poslovanja je ključni faktor za kontinuirani rad svih vrsta organizacije , u slučaju pojave poremećaja. ISO 22301:2012 je prvi međunarodni standard za upravljanje kontinuitetom poslovanja (BCMS) i razvijen je sa ciljem da pomogne organizacijama da minimiziraju rizik od realnih poremećaja. U potpunosti je usklađen sa novim smernicama iz ISO vodiča 83, i može da se integriše sa drugim sistemima menadžmenta kao što su ISO 9001, ISO 14001, ISO 27001 i dr\nPrimena i sertifikacija Sistema menadžmenta kontinuitetom poslovanja prema ISO 22301:2012 ima sledeće prednosti:


Sve više zabrinjava razvoj događaja u CG - Crnogorski Portal\nSve više zabrinjava razvoj događaja u CG\nSep 06, 2021 0 Komentara\nRazvoj događaja u Crnoj Gori sve više zabrinjava, saopštila je za TVCG portparolka Evropske komisije (EK) Ana Pisonero Hernandez.\nKomentarišući jučerašnje događaje u Crnoj Gori, Pisonero je kazala da je sloboda okupljanja osnovno pravo EU.\n“Istovremeno, to pravo treba primjenjivati bez negativnog uticaja po javno zdravlje i uz puno poštovanje vladavine prava, javnog reda i bezbjednosti svih građana Crne Gore”, naglašava Pisonero.\nU Evropskoj komisiji poručuju i da svaka upotreba sile mora biti odmjerena i proporcionalna u svakom trenutku.\n“Pozivamo na uzdržanost i očekujemo od svih nadležnih organa da propisno istraže i osiguraju efikasno sudsko praćenje svih slučajeva nasilja, kako protiv demonstranata, tako i nad službenicima policije”, zaključila je Pisonero.\nSPC Ana Pisonero Hernandez


Nova izvršna direktorica: Od Keljmendijeve zlatare do Razvojne banke FBiH?! - Čitaj.ba\nSrijeda, 26 Travanj 2017 23:57\nNova izvršna direktorica: Od Keljmendijeve zlatare do Razvojne banke FBiH?!\nKako je Mersiha Slipičević u to vrijeme bila članica Nadzornog odbora Razvojne banke Federacije BiH, sve su prilike da je ona, zajedno sa drugim članovima, odlučivala o svom imenovanju, što je, bez sumnje, ozbiljan sukob interesa?!\nFederalna vlada dala je početkom februara ove godine, nakon lobiranja i pritisaka ministara iz Saveza za bolju budućnost Fahrudina Radončića, prethodnu suglasnost članovima Nadzornog odbora Razvojne banke Federacije BiH za imenovanje vršitelja dužnosti izvršnih direktora.\nSuglasnost je data do okončanja konkursne procedure, najduže u roku od šest mjeseci, za tri pozicije izvršnih direktora.\nPrema istoj odluci, za vršitelja dužnosti izvršnog direktora za projekte i razvoj imenovan je Dalibor Milinković, Senija Bubić je postavljena za izvršnu direktoricu za podršku poslovanju, dok je Mersiha Slipičević postala izvršna direktorica za upravljanje rizicima.\nNo, kako je Mersiha Slipičević u to vrijeme bila članica Nadzornog odbora Razvojne banke Federacije BiH, sve su prilike da je ona, zajedno sa drugim članovima, odlučivala o svom imenovanju, što je, bez sumnje, ozbiljan sukob interesa?!\nPrema zvaničnoj biografiji nove izvršne direktorice za upravljanje rizicima u Razvojnoj banci FBiH, objavljenoj 2012., kada je Mersiha Slipičević kao kandidatkinja SBB-a izabrana za ministricu stambene politike u Vladi Kantona Sarajevo, ona je prethodno 11 godina radila na Međunarodnom aerodromu Sarajevo.\nNavodi se da je završila Ekonomski fakultet, da je od 2001. do 2004. godine bila zaposlena u sektoru komercijale, gdje je radila na poslovima fakturisanja u Službi za prodaju cargo usluga, međunarodne špedicije i uvoza.\nOd 2004. do 2008. godine zapošljava se kao stručni saradnik za javne nabavke, gdje je bila odgovorna za pokretanje, sprovedbu i kontrolu svih postupaka javnih nabavki na Aerodromu.\nOd 2008. do 2011. radila je kao šef Službe prodaje cargo usluga na Međunarodnom aerodromu Sarajevo.\nSudeći, međutim, prema zvaničnim podacima do kojih je došla „Slobodna Bosna“, bivša službenica na Aerodromu Sarajevo, a kasnije kantonalna ministrica, u svojoj je poslovnoj biografiji izostavila jedan podatak.\nDvije godine prije nego što se zaposlila na Međunarodnom aerodromu Sarajevo, nova izvršna direktorica u Razvojnoj banci FBiH radila je u zlatari Nasera Keljmendija, gdje je i počela poslovnu karijeru i, za pretpostaviti je, naučila da „upravlja rizicima“.


Cvijanović je za sjednicu predložila samo jednu tačku koja je naslovljena kao: „Informacija u vezi antidejtonskog djelovanja Ustavnog suda BiH“U Banjoj Luci će sutra biti održana sjednica Kolegija Narodne skupštine Republike Srpske (NSRS) na kojoj bi trebalo da se utvrdi datum 10. posebne sjednice entitetskog parlamenta na zahtjev predsjednice RS Željke Cvijanović u vezi s odlukama Ustavnog suda Bosne i Hercegovine. Cvijanović je za sjednicu predložila samo jednu tačku koja je naslovljena kao: „Informacija u vezi antidejtonskog djelovanja Ustavnog suda BiH“. Sjednicu parlamentarnog kolegija za sutra je zakazao predsjednik Narodne skupštine RS-a Nedeljko Čubrilović. Član Predsjedništva BiH iz RS Milorad Dodik ranije je rekao da će sjednica Narodne skupštine RS-a biti održana u ponedjeljak, 17. februara, te da će biti usvojeni određeni stavovi o daljim koracima RS, koja ne prihvata odluku Ustvanog suda BiH o Zakonu o poljoprivrendom zemljištvu u RS. VEZANI TEKST: (VIDEO) Milorad Dodik: Ustavni sud BiH je okupacijski sud za Republiku Srpsku U današnjoj izjavi u Istočnom Sarajevu ustvrdio je da je „RS krenula na put izlaska iz BiH, s kojeg nema povratka, ukoliko se ne vrati na dejtonske nadležnosti“. Entitetska predsjednica Željka Cvijanović rekla je jučer da predstavnici RS u institucijama BiH obustavljaju rad u odlučivanju o bilo kojem pitanju iz nadležnosti organa BiH, dok se ne usvoji novi zakon o Ustavnom sudu, bez stranih sudija. Na sastanku srpskih zavničnika i predstavnika parlamentranih stranaka usvojen je i zaključak da će biti zatraženo održavanje održavanje hitne sjednice Narodne skupštine RS, a u vezi s odlukom Ustavnog suda BiH, koji je proglasio nesutavnim član 53. Zakona o poljoprivrendom zemljištu entiteta RS.\nNA STOLU SU DVA PITANJA: Milorad Dodik povukao vitalni nacionalni interes i zatražio sjednicu NSRS-a, SVE SE MORA RIJEŠITI U NAREDNIH 10 DANA...\nNA STOLU SU DVA PITANJA: Milorad Dodik povukao vitalni nacionalni interes i zatražio sjednicu NSRS, SVE SE MORA RIJEŠITI U NAREDNIH 10 DANA...


Kamp za mlade I CAME TO PLAY do 23. jula na Fruškoj gori : Nadlanu.com\nObjavljeno 18. jul 2018. / 12:26:02\nCeo program je u potpunosti humanitarnog karaktera, bazira se na volontarizmu organizatora, socijalno inkluzivnog je karaktera, i za sve svoje ušesnike je u potpunosti besplatan po čemu je zaista jedinstven u regionu i ovom delu Evrope.\nVeliki broj trenera, aktivnih i bivših sportista kao i gosti iz inostranstva (akademici, NBA igrači, ambasadori u nasoj zemlji, VIP promoteri, itd.) zajedno učestvuju na desetodnevnom programu ispunjenom interaktivnom nastavom, radionicama, vršnjačkim obrazovanjem, predavanjima i sporskim treninizima.\nTeme predavanja i radionica su tolerancija, liderstvo, osnaživanje ugroženih grupa, volonterizam, važnost obrazovanja, sport kao instrument održivih promena u društvu, fer plej I etika, multikulturalizam, rezolucija konflikta, društvena odgovornost i komunikacija.\nZa 11 godina rada, uz 3500 diplomaca, I CAME TO PLAY je stovrio regionalnu programsku mrežu od preko 100.000 mladih ljudi i profesionalaca posvećenih progresivnim društvenim vrednostima i misiji svog programa. Polaznici ovog kampa su danas aktivne košarkašice i košarkaši u WNBA, Evrogliaškim i regionalnim klubovima i univerzitetima u Americi, ali još i važnije, uspešni mladi akademski građani našeg društva.\nOd ove godine organitzatori su obezbedili i 25 univerzitetskih stipendija za svoje polaznike.\nProgram se održava od 16-23 jula.\nSportsko humanitarna organizacija “Play” je osnovana 2008. godine, koristi sport kao univerzalno sredstvo za podsticaj društvenog razvoja i pozitivnih promena, promoviše društveno odgovorno ponašanje i fer plej. Kroz sport i obrazovanje naši programi inspirišu i ujedinjuju mlade ljude. Dugotrajnim stvaranjem kvalitetnih odnosa i razvijanjem liderskih sposobnosti mladih, pomažemo im da premoste različitosti u svojim zajednicama i doprinosimo promovisanju zdravog i konstruktivnog stila života kako bi u budućnosti mogli da izgrade bolje društvo.\n· Sport se koristi za postizanje mira, društvenog razvoja i obrazovanja mladih\n· Podizanje društvene svesti i kvalitet života mladih ljudi u regionu\n· Besplatan pristup obrazovanju i organizovanom sportu za mlade\n· Fer plej, timski rad, poštovanje\n· Obrazovanje, posvećenost, saosećanje\n· Optimizam, liderstvo, integritet\nFruška goraI CAME TO PLAYkamp


Početak/Društvo/Jovanović podneo ostavku u Savetu za zaštitu potrošača zbog protivzakonitog poskupljenja struje\nNiške Vesti 5. novembra 2019.\nPredsednik Centra za zaštitu potrošača „Forum“ iz Niša Jovan Jovanović podneo je danas ostavku na članstvo u Savetu za zaštitu potrošača – krajnjih kupaca električne energije JP „Elektroprivreda Srbije“, zbog kako je naveo, protivzakonite odluke EPS-a o poskupljenju struje.\nJovanović je rekao da je odluka o poskupljenju struje doneta protivzakonito jer nije dobijeno mišljenje Saveta za zaštitu potrošača.\nJovan Jovanović, predsednik Centra za zaštitu potrošača „Forum“\n„Zakon o zaštiti potrošača predvidja u članu 83 da su trgovci koji pružaju uslugu od opšteg ekonomskog interesa dužni da osnuju savetodavna tela u koja će biti uključeni predstavnici udruženja i saveza potrošača. Zakon takodje propisuje da se odluke o poskupljenju donose po dobijanju mišljenja tih tela i to na transparentan, objektivan i nediskriminirajući način. Savet za zaštitu krajnjih kupaca električne energije JP Elektroprivreda Srbije (EPS), za čijeg je predsednika odredjen v.d. direktora EPS-a Milorad Grčić, za 22 meseca postojanja nije održao ni jednu sednicu, niti je usvojio pravilnik o radu. Odluka o poskupljenju električne energije doneta je bez mišljenja Saveta“, istakao je Jovanović.\nOn je rekao da će struja od 1. decembra zapravo poskupeti za 7,5 odsto, a ne za 3,9 odsto kao što je to objavljeno, zato što je uvedena akciza i naknada za unapredjenje energetske efikasnosti.\n„Kao glavno ekonomsko opravdanje za poskupljenje struje navodi se to što cena dugo nije menjana, kao da postoji bojazan od zastarevanja cene. Da li je cena roba pa može da se ubajati“, upitao je Jovanović.\nPrema njegovim rečima EPS stalno ističe da je cena struje u Srbiji najniža u Evropi, medjutim, kako je istakao, „neprihvatljivo je uporedjivanje cene električne energije sa cenama zemalja Evropske unije bez istovremenog uporedjivanja zarada“.\n„Prema istraživanju Eurostata u odnosu na kupovnu moć, potrošači u Srbiji plaćaju električnu energiju isto kao potrošači u Francuskoj, a više u odnosu na potrošače u Švedskoj i Finskoj. EPS je završio 2016. godinu kao sedma najuspešnija kompanija jugoistočne Evrope. Vršilac dužnosti direktora Milorad Grčić izjavio je za „Poslovno jutro“ da je dobit EPSa- samo u prvom kvartalu te godine iznosila 13,6 milijardi dinara. Tome treba dodati i da je EPS jedan od najvećih sponzora sportskih klubova u Srbiji. To ukazuje da je neodrživa priča da Srbija ima najjeftiniju električnu energiju u Evropi“, izjavio je Jovanović.\nOn je rekao da zbog svega navedenog podnosi ostavku na članstvo u Savetu.\n„Ne dozvoljavam zloupotrebu svog imena u telima koja imaju veliku odgovornost, a u suštini postoje samo na papiru“, rekao je Jovanović.\nPoskupljuje struja za domaćinstva\nCentar za zaštitu potrošača Forum Jovan Jovanović poskupljenje struje Savet za zaštitu potrošača\nDS: Poskupljenje struje i pretplate za RTS novi udar na standard građana


Koliko ima logike i informacija oko prodaje Luke Novi Sad\nDatum kreiranja: subota, 23 mart 2019\nVest da je jedna finansijska ponuda za kupovinu novosadske luke proglašena uspešnom, ukazuje da će proces prodaje tog preduzeća uskoro biti okončan. Međutim, izjave državnog sekretara Dragana Stevanovića otvaraju pitanja logičnosti postupanja države u ovom slučaju. Iz njegove izjave su građani saznali da je ponuđena početna cena od oko 8 miliona evra (prethodno je početna cena bila duplo veća), da će investicije u naredne tri godine „verovatno biti veće od 15 miliona evra“ (14,9 miliona je bio minimum prema tenderskoj dokumentaciji), od čega 5 miliona u lučku infrastrukturu. On je objasnio da Luka trenutno ima pretovara koji je manji od polovine njenih kapaciteta, da u firmi radi 150 ljudi i da je u poslednje četiri godine poslovala profitabilno. Dodao je da je budući vlasnik novosadske luke u sastavu grupacije DP World, trećeg po veličini lučkog operatera u svetu, i da će mu to biti prvi izlazak na Dunav što je za Srbiju od velikog značaja.\nNa pitanje zašto se išlo na privatizaciji Luke Novi Sad s obzirom na to da je to preduzeće profitabilno, on je kazao da to što preduzeće ima profit ne znači da posluje kako treba. "Luka je sastarela, tehnološki devastirana”, kazao je Stevanović. Ona je, kako je naveo “iziskivala ozbiljna ulaganja, a samo iz sopstvenih sredstava to nije mogla da obezbedi, bez obzira što je imala profit”. "Ono što bi se desilo da nije bilo ove privatizacije bio bi stečaj ili bankrot Luke u Novom Sadu".\nBrojni negativni komentari ove privatizacije javnih resursa polaze od pogrešne pretpostavke da ne treba prodavati preduzeće koje donosi dobit. Profitabilnost preduzeća nije razlog da se ono ne prodaje, ali jeste činilac koji treba da utiče na određivanje minimalno prihvatljive prodajne cene. Da li je to ovde bio slučaj, teško je reći. Na sajtu Ministarstva privrede objavljene su pojedini dokumenti stari desetak godina, kao I javni poziv, u kojem nema podataka o godišnjim prihodima Tu stoji takođe da je “fer tržišna cena” preduzeća (koju niko nije ponudio u prethodnom pozivu), veća od 15 miliona evra. Ako je “fer tržišna” cena toliko daleko od one koja je postignuta na tržištu, onda nešto nije u redu ili sa proceniteljima / metodom procene ili sa uslovima pod kojima je oglašena prodaja.\nIzjava državnog sekretara neminovno podstiče zapitanost kod čitaoca. Naime, ako je kupac našao računicu da uloži 5 miliona evra u lučku infrastrukturu i 10 miliona u prateće sadržaje, i da pri tom plati još 8 miliona evra za to da postane vlasnik novosadske Luke, da li je takva investicija mogla biti isplativa i državi dok je bila vlasnik preduzeća? Naime, kako je sam državni sekretar Ministarstva privrede izjavio, postojala je mogućnost da se kapaciteti duplo više iskoriste. Okolnost da preduzeće nije imalo sopstvenog kapitala ne znači da nije moglo da uzme kredit za koji bi država garantovala. Za razliku od brojnih drugih zajmova kod kojih je od početka izvesno da će se garantovani kredit na kraju naplatiti od države, ovde je postojala realna šansa da bude vraćen iz prihoda preduzeća. Naravno, poslovanje preduzeća je složena stvar, tako da je na procene i odluke učesnika na tržištu moglo uticati mnogo okolnosti koje su javnosti nepoznate. Na primer, ulaganje u Luku je verovatno isplativije nekoj firmi koja inače obavlja tu delatnost nego državi, zbog poznavanja tržišta i potreba klijenata, povoljnijih aranžmana za kupovinu opreme, iskustva radne snage i uprave itd. Međutim, ostaje činjenica da predstavnici države nisu građanima predočili razuman odgovor na pitanje o tome zašto je ovaj vid prodaje bio bolje rešenje od državnog ulaganja. Inače, u jednoj od ranijih izjava, isti državni sekretar je tvrdio da Luka, “po strategiji Ministarstva građevinarstva zahteva ulaganja od četiri miliona evra godišnje, za šta država nema sredstava.”\nTakvo objašnjenje je još potrebnije iz jednog dodatnog razloga – zbog činjenice da se pominje samo jedna ponuda, koja nije odmakla od početne cene. Ako niko nije želeo da ponudi veću cenu od one koja je polovina procenjene vrednosti Luke, to može biti posledica nerealno visoke procene vrednosti preduzeća, ali još pre može biti pokazatelj da su uslovi bili preterano restriktivni. I zaista, kada se pogledaju uslovi može se videti da novosadsku Luku nije mogao da kupi bilo ko ko ima 8 miliona evra i mogućnost da uloži još 15 miliona, već isključivo firma koja u poslednjih deset godina obavlja lučku delatnost kao pretežnu, u kontinuitetu, koja je imala 2017. poslovni prihod od najmanje 30 miliona evra, i koja je u svakoj od prethodne tri godine imalo pretovar od 1,4 miliona tona. Na ovaj način su eliminisani potencijalno zainteresovani kupci koji se trenutno ne bave uopšte pretovarom robe, već nekim drugim privrednim aktivnostima ili jednostavno imaju slobodan kapital, kao i oni koji su u lučki posao ušli u poslednjih 9 godina, kao i lučke firme koje imaju obim poslovanja sličan onome koji ima i kupljena firma ili manji. Izbiranje kupca na ovakav način možda može imati nekog opravdanja, kada se može očekivati konkurencija među firmama iz te branše. Pre nekoliko meseci Stevanović je izjavio da se očekuje “da će se javiti tri svetske kompanije koje su za Luku bile zainteresovane i pre tendera - Dubai Port, nemački Renus i američka Valona.” Međutim, kako do toga nije došlo, ni u propalom tenderu iz oktobra prošle godine, ni sada, pokazalo se da pristup nije bio ispravan.\nOva prodaja se može posmatrati i u kontekstu najavljenih izmena Zakona o slobodnom pristupu informacijama od javnog značaja. Naime, prema najspornijem rešenju iz aktuelnog nacrta izmena tog zakona, građani Srbije bi ostali bez mogućnosti da uopšte traže informacije od preduzeća koja su u državnom vlasništvu.


Francuski predsednik Emanuel Makron rekao je za francuski radio "Evropa jedan" da će povlačenje Vašingtona iz Sporazuma o nuklearnim raketama srednjeg dometa (INF) ugroziti bezbednost Evrope, sugerišući da EU treba da razvije "pravu evropsku vojsku".\nOn se založio za "jaču, zaštitničku Evropu", ističući da evropski kontinent postaje sve više rascepkan i da je nacionalizam u porastu.\nOSUO PALJBU PO POLJSKOJ I MAĐARSKOJ Makron: EU nije supermarket\nMAKRON TRAŽIO DA BUDE KAŽNJEN Srednjoškolac u Francuskoj preteći profesorki u glavu uperio LAŽNI PIŠTOLJ (VIDEO)\nPrema njegovim rečima, i nacionalizam i uticaj stranih sila predstavljaju pretnju za suverenitet Evrope, dodajući da on pokušava da promoviše "jednu suvereniju i multilateralnu Evropu".\n- Nećemo moći da zaštitimo Evropljane ako se ne opredijelimo za pravu evropsku vojsku - rekao je Makron, instistirajući da se Evropa mora braniti na mnogo "suvereniji način" ne zaviseći samo od Amerike.\nMakron je pozvao na zaštitu od Kine, Rusije, pa čak i od SAD, ističući da će nedavna odluka američkog predsednika Donalda Trampa da se povuče iz INF-a ugroziti evropsku bezbednost, prenosi "Sputnjik".\nTRKA U NAORUŽANJU JE POČELA, OTVOREN SUKOB SAD I RUSIJE Važan sporazum je mrtav, može li išta zaustaviti da sve ODLETI U VAZDUH\nPutin potpisao zakon o SUSPENZIJI sporazuma o nuklearnim raketama srednjeg dometa\nPeking: Vašington mora ponovo da se pridržava Sporazuma o nuklearnim raketama srednjeg dometa


Nakon sprovedene ankete o poznavanju demokratskih principa i pojmova kao i o želji mladih da se uključe u politički i građanski život zajednice i poražavajućih dobijenih rezultata, bilo je potrebno primeniti nove tehnologije i edukativne igre kako bi mladi bili motivisani da na lakši način uče o osnovnim pojmovima demokratije i o načinima na koje mogu da učestvuju u društvenom i političkom životu.\nKod demokratije je edukatvina igra sastavljena od dela u kojem se jezikom mladih ljudi objašnjavaju pojmovi vezani za demokratiju, a drugi deo je u obliku zagonetke koja je je učesnike/igrače upućivala ka sledećem putokazu.\nMladi učesnici i kreatori igre su, uz stručnu pomoć, snimili video klipove sa pomenutim sadržajem, a oni su povezani QR kodovima koji su postavljeni na institucijama u gradu. U okviru svakog zadatka bilo je potrebno rešiti online, mini kviz. Za najbolje učesnike je organizovana jednodnevna ekskurzija do Beograda i poseta Narodne skupštine.\nZaječarski gimnazijalci i ZIman organizovali su izbore (da, prave, demokratske izbore) za predsednika đačkog parlamenta te škole.


ARHIVA - Avganistanka sa troje dece šeta ispred izbegličkog kampa na ostrvu Samos u Grčkoj, 11. juna 2021.\nGrčka je podigla ogradu od 40 kilometara i instalirala novi sistem kamera na granici sa Turskoj, iz straha od povećanog dolaska izbeglica iz Avganistana. Grčka se od 2015. suočava sa izbegličkom krizom, kada je više od milion, pretežno sirijskih izbeglica, stiglo do njene teritorije morskim i kopnenim putem, bežeći od sukoba u svojoj zemlji.\nObraćajući se sa "Kontrolnog punkta 1", glavne postave na granici sa Turskom, ministar za javni red Mikalis Krisokoidis je uputio, kako je sam rekao, "jasno i pošteno upozorenje."\n"Naše granice će ostati bezbedne i nenarušene", rekao je i dodao da Grčka "neće dozvoliti bilo kakav nekontrolisani priliv izbeglica."\nČelična ograda od 40 kilometara završena je proteklih dana, dok grčke vlasti strahuju od masovnog dolaska avganistanskih izbeglica nakon što su talibani preuzeli vlast.\nMinistar odbrane Nikos Panagiotopulos rekao je da je grčka ograda duž plitke reke Evros, koja zemlju razdvaja od Turske, samo deo većeg plana koji su osmislile vlasti da dodatno zaštite zemlju od nove migrantske krize. "U stanju smo pripravnosti ali će Gračka nastaviti da se štiti od svake pretnje", rekao je.\nMinistar odbrane rekao je da je specijalni sistem nadzora, koji uključuje dronove i noćne kamere, instaliran duž nove ograde da bi se sprečili eventualni ilegalni prelasci granice. Vojni buldožeri su primećeni duž severne granice zemlje sa Bugarskom, gde je iz kamiona istovarena bodiljkava žica za gradnju novih ograda.\nGrčka je u prvim redovima evropskih nevolja sa migrantima, od kako je oko 1,2 miliona izbeglica iz Sirije prošlo kroz zemlju 2015. godine. Bio je to najveći dolazak migranata na evropski kontinent od Drugog svetskog rata. Grčka se više puta žalila Evropskoj uniji da ne preduzima dovoljno koraka da podrži stotnie hiljada migranata i izbeglica koji su "zarobljeni" u toj zemlji već šest godina, pošto su susedne države i druge evropske zemlje, uključujući i Nemačku, zatvorile svoje granice da spreče dolazak izbeglica.\nTurski nacionalisti protestuju zbog prijema izbeglica u Ankari 11. avgusta 2021.\nUjedinjene nacije sada apeluju na zemlje Evrope da ne učine isto u odnosu na izbeglice iz Avganistana. Ali vlada u Atini kaže da neće pasivno dozvoliti novi talas migranta. Premijer Kirijakos Micotakis u petak je, neočekivano, održao hitan telefonski razgovor sa turskim predsednikom Redžepom Tajipom Erdoganom, u nameri da dobije podršku i da razviju zajedničku strategiju u odnosu na potencijalnu novu migrantsku krizu u regionu. Detalji razgovora nisu objavljeni, ali ubrzo posle njega Erdogan je upozorio Evropu da neće dozvoliti da Turska postane, kako je rekao "skladište izbeglica."\nU Turskoj se već nalazi 3,6 miliona sirijskih izbeglica i više od 300.000 Avganistanaca.\nU Grčkoj, za to vreme, humanitarne grupe, avganistanske izbeglice i levičarske partije protestuju zbog zida na granici i vladinog kontroverznog plana o odvraćanju migranata. Te grupe kažu da se planom potpuno ignorišu ljudska prava i prava na azil onih koji beže od opasnosti i krvoprolića.


FOTOGRAFIJA KOJA JE ZBUNILA SRBE! U jednom fokusu sav apsurd naših generacija - Dnevni Žurnal\nFOTOGRAFIJA KOJA JE ZBUNILA SRBE! U jednom fokusu sav apsurd naših generacija\nJuni 11, 2016 Januar 12, 2017 ŽURNAL\nBEOGRAD – Povodom nacionalnog praznika Dana Rusije u ruskoj ambasadi u Beogradu održan je prijem na kojem su prisustvovali najviši državni funkcioneri, ali posebnu pažnju bi mogla izazvati jedna fotografija koju je kasnije čak i SRS objavila na svojoj FB stranici.\nReč je o fotografiji susreta Vojislava Šešelja i Aleksandra Vučića na prijemu u ruskoj ambasadi koja će sigurno izazvati dodatne, ali i za mnoge potvrditi, špekulacije o tome da njih dvojica “tajno sarađuju”.\nBez obzira što je SRS objavila ovu fotografiju uz komentar “pobednik i izdajnik”, izraz lica kod obojice ne govori u prilog da između njih postoji bilo kakva netrpeljivost, već naprotiv. Fotka je osvanula na Fejsbuk stranici “Vojislav Šešelj”… Pogledajte:


Požar na stovarištu otpadnog materijala | Stakleno Zvono e-TV magazin\nby Stakleno Zvono · March 28, 2015\nPožar na stovarištu otpadnog materijala u naselju Beloševac gde su gorele gume, mogao je da ima teže posledice, s obzirom na to da se nedaleko od ovog mesta nalazi skladište municije. Na sreću svi parametri Instituta za javno zdravlje pokazuju da štetne materije nisu prešle dozvoljenu koncentraciju vazduha.\nAutomobilske gume su visoko zapaljive, a njihovo spaljivanje proizvodi gust i čađav dim sa toksičnim isparenjima koja zagađuju vazduh, vodu, tlo i vegetaciju. Iako se sve to zna, na otvorenom prostoru kod preduzeća Zastava reomat u naselju Beloševac, već skoro 20 godina se deponuje otpadni materijal. Republička kao i ekološka inspekcija, izlazila je na teren pre samo 15 dana i konstatovala da lokacija nije bezbedna za odlaganje otpada, kao i da ne postoji dozvola za to. Zato je vlasniku naloženo da otpad zbrine na način kako je to zakonom propisano.\ngašenje požara u Zastavi\nU naselju Beloševac su gorele gume\nVatrogasne ekipe su ugasile požar\nVlasnik parcele je Zastava oružje, pa su i oni odgovorni za ovu deponiju koja se nalazi na njihovom prostoru. Mesto nije bezbedno za odlaganje ove vrste otpada i nemaju dozvolu za to. Nijedna prijava ni dopis nije stigao od mesne zajednice Beloševac da se na tom mestu odlaže otpad. Danas imamo neprijatnu situaciju sa mirisima koje svi osećamo međutim svi parametri Instituta za javno zdravlje Kragujevac da štetne čestice nisu prešle dozvoljenu koncentraciju, pa ne ugrožavaju zdravlje ljudi – istakao je Vladimir Maksimović, član GV.\nPrve analize mobilne jedinice Zavoda za javno zdravlje ”Pomoravlje” iz Ćuprije, ukazuju da do zagađenja vazduha nije došlo.\nI dok sa jedne strane neki i dalje ne vode računa o životnoj sredini, sa druge milioni ljudi širom sveta udružiće se kako bi kroz kampanju “Sat za našu planetu” pokazali da se može uticati na klimatske promene. I ove godine simboličnim gašenjem svetala, 28 marta, od 20.30 do 21.30, obeležiće se ova kampanja, a najvećoj svetskoj inicijativi priključiće se i grad Kragujevac.\nTim povodom isključićemo deo ulice od Kralja Petra do ulice 27 marta u vremenu od 20.30 do 21.30. Ovim putem želimo da pošaljemo poruku da svi mi možemo da uz minimalne napore učestvujemo u pokušajima da spasemo našu planetu od klimatskih promena – rekao je Maksimović.\nU Srbiji je prošle godine akcija organizovana šesti put i u njoj je učestvovao rekordni broj učesnika, ukupno 87 gradova i opština, 126 škola kao i brojne kompanije, organizacije civilnog društva i pojedinci.\nSat za našu planetu 2014. (43.7%)\nSrbija u mraku 60 minuta (43.4%)\nPožar na deponiji plastičnog otpada i guma u Jagodini (40%)\nIzgorelo preko 3.500 hektara šume, pašnjaka i livada (36.9%)\nPošumljavanje Medvednice (36.7%)\nTags: aerozagadjenjeBeloševaceko vestigumeKragujevacotpadni materijalpožarSat za našu planetuSvetski fond za prirodu WWFVatrogascivazduhzastavaZavoda za javno zdravlje ''Pomoravlje''\nNext story Japan donirao 150 ekoloških vozila Vladi Srbije\nPrevious story Voda sa javnih česmi neispravna za piće\nby Stakleno Zvono · Published March 17, 2015 · Last modified January 7, 2016


Info Bijeljina - Napravili haos u Švajcarskoj: Balkanski kriminalci izdavali lažne PCR testove po cijeni od 100 do 800 EVRA\nHronika 21.02.2021. 08:33\nHapšenje i u Tirani\nAlbanska policija uhapsila je u Tirani pet članova grupe osumnjičene za izdavanje lažnih PCR testova, dok je prošlog mjeseca u Peći kosovska policija uhapsila dvije osobe za isti ovaj zločin, a iz tih razloga Njemačka ne priznaje negativne PCR testove sa Kosova, prenose kosovski mediji, piše Blic.\nNakon što je došlo do hapšenja desetine ljudi sa Balkana zbog izdavanje lažnih potvrda o negativnim PCR testovima, uglavnom putnicima za Švajcarsku, od 8. februara ulazak u ovu zemlju biće komplikovaniji, jer je pored velikog broja zaraženih i žrtava sa Balkana, ova država primorana da kontroliše ulazak ljudi unutar svoje teritorije.\n– Švajcarska priznaje ove testove ukoliko su izdati u posljednja 72 sata, a ako je test negativan. Trenutno ne postoje testovi iz regiona ili zemalja koji nisu priznati zbog zloupotrebe – izjavio je Ian Hulman, portparol OFSP-a za švajcarski list na albanskom jeziku “Le Canton27.ch”


Hamad osvojio Nikoziju\nDatum objave: 01.11.2016. // Kategorija: Međunarodna scena (ATP, WTA, juniori)\nU Nikoziji je protekle nedelje održan turnir iz kalendara Tennis Europe u konkurenciji do 14 godina. U finalu snage su odmerila dva predstavnika Srbije, oba 13-godišnjaci, Hamad Međedović i Stefan Popović. Nakon velike borbe šampionski trofej otišao je u ruke Hamada rezultatom 3:6, 6:1, 6:3.\nViktor Jović najbolji u Bahreinu\nMladi teniser Srbije, 14-godišnji Viktor Jović osvojio je ITF trofej u konkurenciji do 18 godina, G5 kategorije koji je održan u Bahreinu.\nJović je u borbi za trofej savladao Britanca Sebastijana Tonga 7:6(2), 6:0.\nMladom Joviću je ovo prvi ITF trofej koji je osvojio sa samo 14 godina, u 2016. odigrao je i finala Tennis Europe takmičenja u konkurenciji do 14 i 16 godina (Bukurešt i Skoplje).\nViktor je i državni prvak i navikao nas je na osvajanje trofeja, on je jedna od mladih zvezda tenisa u Srbiji, zvezda koje dolaze!\nTedora Ristić osvojila prvi ITF turnir u karijeri\nU Budimpešti je završen međunarodni teniski turnir za teniserke do 18 godina. Pobednica turnira je Teodora Ristić, teniserka Teniske akademije Živković (TAŽ) iz Niša. Radi se o Alfa kupu iz kategorije ITF turnira koji okuplja teniserke iz celog sveta, u Mađarskoj se igralo srpsko finale. Teodora je u finalu bila bolja od Jovane Vuković iz Beograda 6:4, 7:5. Meč je trajao oko dva sata, a nakon borbene i hrabre igre sa obe strane Teodora je došla do svoje prve ITF titule u karijeri. Teodora Ristić je na putu do finala bila bolja od teniserki iz Mađarske i Slovačke.\nSTOJANOVIĆEVA OSVOJILA LIUŽO!\nDatum objave: 30.10.2016. // Kategorija: Međunarodna scena (ATP, WTA, juniori)\nMlada Fed kup reprezentativka, 20-godišnja Nina Stojanović osvojila je najveći trofej u dosadašnjoj karijeri, na turniru nagradnog fonda 50.000 dolara u kineskom Liužou.\nNina je u finalu savladala Korejanku Su Jo Jang 6:3, 6:4.\nOvom titulom Stojanovićeva je stigla i do najboljeg ranga u dosadašnjoj karijeri, na novoj WTA rang listi zauzeće oko 140. pozicije.\nSjajna Nina Stojanović pred novim trofejom\nDatum objave: 29.10.2016. // Kategorija: Međunarodna scena (ATP, WTA, juniori)\nMlada Fed kup reprezentativka Srbije, Nina Stojanović plasirala se u finale turnira u Kini, nagradnog fonda 50.000 dolara.\nStojanovićeva je u polufinalu Liužoa savladala 121. teniserku sveta, predstavnicu Kine Jafan Vang 6:3, 6:4, dok će u borbi za trofej snage odmeriti sa Korejankom Su Jong Jang.\nMiomir Kecmanović 2. junior sveta!\nDatum objave: 27.10.2016. // Kategorija: Međunarodna scena (ATP, WTA, juniori)\nNajbolji junior Srbije, Miomir Kecmanović na novoj ITF listi najboljih juniora sveta nalazi se na drugom mestu. Miomir je prošle nedelje učestvovao na Osaka Mayor's Cup - World Super Junior Tennis Championships 2016 gde je osvojio drugo mesto u singlu i trofej u dubl konkurenciji.\nU finalu singla Kecmanović je izgubio od Japanca Jošuki Vatanukija 6:2, 3:6, 2:6, dok je dubl trofej osvojio u paru sa predstavnikom Turske Ergi Kirkinom.\nDraginja u četvrtfinalu Laosa\nDatum objave: 12.10.2016. // Kategorija: Međunarodna scena (ATP, WTA, juniori)\nMlada teniserka Srbije, 16 - godišnja Draginja Vuković plasirala se u četvrtfinale na turniru u Nigeriji (nagradni fond 25.000 dolara). Na njenom trećem profi takmičenju u karijeri, prvom nagradnog fonda 25.000 dolara Draginja je iz kvalifikacija došla do četvrtfinala što joj obezbeđuje izalazak na WTA listu naredne nedelje, prvi put u karijeri.\nU borbi za plasman u četvrtfinale Draginja je salvadala predstavnicu Grenade Akilah Džejms 6:2, 6:2, za ulazak među četiri najbolje boriće se protiv 5. nosioca, Izraelke Deniz Kazamiuk.\nVukovićeva blista u Nigeriji\nDatum objave: 11.10.2016. // Kategorija: Međunarodna scena (ATP, WTA, juniori)\nMlada teniserka Srbije, 16 - godišnja Draginja Vuković beleži odlične rezultate na turniru u Nigeriji (nagradni fond 25.000 dolara). Na njenom trećem profi takmičenju u karijeri Draginja je iz kvalifikacija došla do drugog kola i time stekla važne poene za WTA listu na kojoj će se pojaviti prvi put ukoliko na ovom takmičenju bude zabeležila nove pobede ili nakon već narednog takmičenja gde je potrebno da pobedi jedan meč.\nU prvom kolu kvalifikacija Draginja je pobedila Nigerijku Patijens Onemaboin 6:0, 6:1, dok je u borbi za ulazak u glavni turnir salvadala 5. nosioca iz Švedske Julitu Saner 6:1, 6:2. Drugo kolo glavnog takmičenja Vukovićevoj je obezbedila pobeda nad francuskinjom Fionom Kodino 6:4, 6:1. U borbi za plasman u četvrtfinale Draginja će odmeriti snage sa predstavnicom Grenade Akilah Džejms.\nPrethodna strana12...28293031323334...5758Sledeća strana


Saopštenja za javnost - Uspešno završen proces privatizacije NLB Grupe | NLB Banka Beograd\nNakon uspešnog završetka prve faze procesa privatizacije, koja je okončana u novembru 2018. godine listiranjem 65 posto akcijskog kapitala banke na Ljubljanskoj i Londonskoj berzi, Republika Slovenija je u utorak, 18. juna pokrenula prodaju dodatnih 10 posto akcijskog kapitala umanjeno za jednu akciju.\nProdajom preostalih 10 odsto minus 1 akcija, prestala su gotovo sva ograničenja na koja se Republika Slovenija obavezala Evropskoj komisiji prilikom dodele državne pomoći 2013. godine.\n„Konačno ćemo biti u mogućnosti da počnemo da radimo koristeći svoj pun potencijal, kako u Sloveniji, tako i na svim tržištima Jugoistočne Evrope, kao i da se bavimo izazovima na jednakim osnovama kao konkurencija. NLB će ponovo moći da pokrene lizing i faktoring poslove, intenzivnije i bez ograničenja ulaže u digitalizaciju, razvoj novih kanala i najviši nivo korisničkog iskustva. Kada početkom 2020. prestane da važi i zabrana spajanja i preuzimanja, NLB, kao regionalni stručnjak, moći će da još aktivnije radi na traženju prilike za jačanje pozicije sistemskog igrača na svim tržištima na kojima poslujemo“, rekao je Blaž Brodnjak, predsednik Uprave NLB povodom uspešnog završetka procesa privatizacije NLB-a.


Nedostajuća sredstva za program smanjenja štete mogu se obezbijediti odgovornim budžetskim planiranjem – Juventas\nNedostajuća sredstva za program smanjenja štete mogu se obezbijediti odgovornim budžetskim planiranjem\nJavni poziv za specijalistu/kinju iz oblasti mentalnog zdravlja\nSocijalno isključene zajednice ne smiju biti kolateralna šteta političkih obračuna\nCrna Gora ne sprovodi programsko, kao ni srednjeročno budžetiranje kad su u pitanju programi smanjenja štete, a nadležne institucije mogle bi obezbijediti sredstva za te programe ukoliko se iskoriste neiskorišćena sredstva različitih budžetskih linija.\nTo je saopšteno prilikom predstavljanja analize „Kako premostiti jaz u finansiranju i ostvariti održivost odgovora na HIV?“, koju su pripremile nevladine organizacije Juventas i CAZAS, a u okviru koje su analizirani budžeti Ministarstva zdravlja, Ministarstva rada i socijalnog staranja i Ministarstva pravde. Analiza se odnosi na period do 2019. godine, a kako kažu autorke, može poslužiti kao osnov za odgovorno planiranje novog Zakona o budžetu.\nPredstavnica NVO Juventas, Maja Marković, ukazala je da Crna Gora ne sprovodi programsko, kao ni srednjeročno budžetiranje, zbog čega postoji, kako je pojasnila, neusaglašenost strateških ciljeva i finansijskog planiranja.\n„Od ukupno 284 socijalna servisa, 80 odsto njih su pružale NVO prema istraživanju Instituta alternativa. Sredstva za finansiranje programa smanjenja štete obezbjeđuju se i kroz finansiranje nevladinih organizacija iz javnog budžeta“, rekla je Marković.\nOna je kazala da je 2017. godine došlo do decentralizacije i do nejasnog postupka određivanja sektorskih prioriteta, a da HIV ostaje dominantno pitanje resora zdravlja.\n„Kad je u pitanju Hepatitis, analiza troškova i benefita iz 2016/17 godine je pokazala da troškovi prevencije na godišnjem nivou iznose 268 380 eura, a troškovi liječenja 1 042 393, što predstavlja razliku od 774 013 eura. Kada govorimo o HIV-u, troškovi liječenja na godišnjem nivou iznose 566 951 eura, a troškovi prevencije 268,380, što predstavlja razliku od 298 571 eura”, navela je Marković.\nPrema njenim riječima, Analiza je pokazala da bi samo neutrošena sredstva sa stavke Rashodi za usluge, Ministarstva zdravlja za 2017. godinu, u iznosu od 119 285,78 bila dovoljna za pokrivanje troškova preventivnih usluga za 802 osobe koje injektiraju droge, što je skoro jednako godišnjem obuhvatu.\n„Godišnje oko 2.300 osoba koristi programe smanjenja štete, od čega najmanje 1.000 usluge koje pružaju nevladine organizacije. Procjenjujemo da je neophodno dodatno izdvajanje od 127.85 EUR po klijentu, kako bi svaka osoba koja koristi droge injektiranjem dobila optimalni paket usluga. To je minimum 127 850 EUR na 1.000 klijenata“, rekla je Marković.\nOcijenila je da ukoliko se iskoriste samo viškovi koji nastaju po pojedinim stavkama, moguće je obezbijediti nedostajuća sredstva za program smanjenja štete.\nPredstavnica NVO Juventas, Marija Mijović, kazala je da je jedna od glavih prepreka efikasnom planiranju sistema preventivne zaštite neadekvatno vođenje statistike o osobama koje koriste droge.\n„Ne postoji zvaničan podatak o broju osoba koje koriste drogu injektiranjem. Jedini podatak o ovom broju može se naći u studiji o procjeni veličine populacije intravenskih koisnika droga u Crnoj Gori iz 2012. godine, gdje se broj osoba koje koriste droge injektiranjem procjenjuje na 1.282 na teritoriji Podgorice“, rekla je Mijović.\nPrema njenim riječima, najveći nedostatak trenutnog sistema pružanja servisa smanjenja štete jeste njihova finansijska neodrživost.\n„Većina opisanih programa nevladinih organizacija zavisna je od projektnog finansiranja i ne može obezbijediti adekvatno funkcionisanje za duži vremenski period. Neophodno je obezbijediti programsko, a ne samo projektno finansiranje smanjenja štete koje sprovode nevladine organizacije. Drugi, jednako bitan problem predstavlja nedovoljna geografska pokrivenost servisima smanjenja štete“, istakla je Mijović.\nPojasnila je da benefiti programa smanjenja štete za korisnike/ce podrazumijevaju smanjenje stigme prema osobama koje koriste/injektiraju droge, unaprjeđenje kvaliteta života kroz bolji pristup zdravstvenim i socijalnim uslugama osobama koje koriste/injektiraju droge, smanjenje rizika od krvlju prenosivih infekcija, u prvom redu hepatitisa i HIV/AIDS-a.\n„Među benefitima programa smanjena štete za korisnike/ce su i smanjenje smrtnosti od predoziranja, povećanje znanja o sigurnijoj upotrebi psihoaktivnih supstanci, kao i povećanje znanja o sigurnijim seksualnim praksama i seksualnom zdravlju, i povećanje upotrebe kondoma“, rekla je Mijović.\nPredstavnica NVO CAZAS, Sanja Šišović, kazala je da su preventivne aktivnosti koje se realizuju trenutno u Crnoj Gori, kad su u pitanju HIV i Hepatis, programi smanjenja štete u okviru nevladinih organizacija i DPST centri za savjetovanje i testiranje na HIV.\n„U Crnoj Gori 70 odsto prevencije pokrivaju nevladine organizacije kad su u pitanju HIV i virusni Hepatitisi. Ostalih 30 odsto prevencije odnosi se na postojeće centre za dobovoljno, besplatno, povjerljivo savjetovanje i testiranje na HIV. Osoba da bi se testirala na Hepatitis, mora da četiri puta uđe u zdravstvenu instituciju.“, navela je Šišović.\nŠišović smatra da je za očekivati da odgovorno programsko budžetiranje bude zasnovano na potrebama.\n„Programi smanjenja štete imaju veliki stepen preplitanja sa sistemom pružanja socijalnih servisa. Neke od organizacija su već licencirale svoje servise u tom kontekstu, a da nemamo još uvijek jasnu sliku na koji način će licencirani pružaoci ovih usluga da dobiju podršku za usluge koje pružaju“, ukazala je Šišović.\nPredstavnik Mreže za politike droga u Jugostočnoj Evropi (DPNSEE), Milutin Milošević, kazao je da je Mreža za politike prema drogama u jugoistočnoj Evropi osnovana 2015. godine i da ima 26 organizacija članica u 11 zemalja regiona.\nPojasnio je da su osnovni ciljevi projekta „Budžetsko zagovaranje i nadzor u zemljama jugoistočne Evrope“ osnaživanje organizacija građanskog društva aktivnih na programima smanjenja štete, kroz tehničku podršku na planu budžetskog zagovaranja, i analiza i nadzor sprovođenja i zagovaranja za prerespodjelu budžeta kako bi se opredijelila dovoljna sredstva za programe smanjenja štete.\n„Održivost programa smanjenja štete je jedan od naših prioroteta i trudimo se da što više zajednički radimo na obezbjeđenju održivosti i kontinuiteta rada naših servisa“, rekao je Milošević.\nOn je istakao da su neiskorošćena sredstva različitih budžetskih linija ministarstava zdravlja dovoljna za finansiranje programa smanjenja štete.\n„Prihodi od akciza na duvan i alkohol mogu biti dodatni izvor finansiranja programa smanjenja štete. I dalje postoje normativna rješenja koja djeluju ograničavajuće na rad organizacija građanskog društva u oblasti zdravstvene zaštite. Državni organi teško i sporo reaguju na inicijative, čak i kada su potkrijepljene dokazima“, zaključio je Milošević.


Senaid Begić izabran za člana Predsjedništva SDP BiH\nNa jučer održanoj prvoj sjednici Glavnog odbora SDP BiH u Sarajevu, Senaid Begić iz Zenice je izabran za člana Predsjedništva SDP BiH.\nBegić je aktuelni poslanik u PD Parlamenta Federacije BiH i dugogodišnji član SDP BiH koji je u prethodne,nešto više od četiri godine,uspješno vodio Kantonalnu organizaciju SDP BiH ZDK, koja poslije tuzlanske kantonalne organizacije važi za organizaciju koja je u glasovima i mandatima ostvarila najbolje rezultate SDP BiH na proteklim izborima.\nBegića je poslije održane Konferencije i izbora novog kantonalnog rukovodstva krajem septembra na mjestu predsjednika KO SDP ZDK zamjenio Mirsad Mahmutagić, aktuelni načelnik općine Maglaj.\nGlavni odbor Socijaldemokratske partije Bosne i Hercegovine je između ostalog, na svojoj prvoj sjednici usvojio i dokument o okrupnjavanju Bosanskohercegovačkog bloka. Na taj način je,stoji u dokumentu, napravljen još jedan značajan korak ka okupljanju lijevih i građanski orijentiranih političkih subjekata u BiH, istinski opredijeljenih suprotstavljanju rastućem nacionalizmu, antidržavnom djelovanju i općoj apatiji u društvu.


FBiH: U protekla 24 sata registrirana 333 slučaja COVID-19, prijavljeno 11 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirana 333 slučaja COVID-19, prijavljeno 11 smrtnih ishoda\nObjavljeno: 12.10.2021 ; Ažurirano: 12.10.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 2.081 uzorka, od kojih su 333 pozitivna na COVID-19. Novi slučajevi registrirani su u svim kantonima/županijama u Federaciji BiH, osim u Srednjobosanskom i Kantonu 10.\nU Federaciji BiH do sada je testirano ukupno 880.896 uzoraka, a COVID-19 je potvrđen kod 155.637 osoba.\nU protekla 24h, u Federaciji BiH prijavljeno je 11 smrtnih ishoda u Srednjobosanskom, Hercegovačko-neretvanskom, Zeničko-dobojskom, Tuzlanskom, Kantonu Sarajevo i Kantonu 10, dok je 7 smrtnih ishoda prijavljeno retroaktivno.\nS današnjim danom, broj smrtnih ishoda na području Federacije BiH je 6.164.